open-index/open-wikipedia-markdown huggingface dataset:
ಚಂದ್ರಮೌಳೀಶ್ವರ ದೇವಾಲಯ ಉಣಕಲ್

ಹುಬ್ಬಳ್ಳಿಯಿಂದ ೪ ಕಿಮೀ ದೂರದಲ್ಲಿರುವ ಉಣಕಲ್ ಎಂಬಲ್ಲಿ ಚಂದ್ರಮೌಳೀಶ್ವರ ದೇವಾಲಯವಿದೆ. ಹಳೆ ರಾಷ್ಟ್ರೀಯ ಹೆದ್ದಾರಿ ಸಂಖ್ಯೆ ೪ ರಲ್ಲಿ ಹುಬ್ಬಳ್ಳಿ ಮತ್ತು ಧಾರವಾಡ ಮಧ್ಯೆ ಉಣಕಲ್ ಇದೆ. ಉಣಕಲ್ಲಿನಲ್ಲಿ ಪ್ರಖ್ಯಾತವಾದ ಉಣಕಲ್ ಕೆರೆ ಇದೆ. ಅಲ್ಲಿಂದ ಸುಮಾರು ಒಂದು ಕಿಮೀ. ದೂರದಲ್ಲಿ ಚಂದ್ರಮೌಳೀಶ್ವರ ದೇವಾಲಯವಿದೆ. ಇದನ್ನು ಹುಡುಕಲು ಸ್ವಲ್ಪ ಕಷ್ಟ ಪಡಬೇಕು. ಇದು ಚಾಲುಕ್ಯ ಶೈಲಿಯಲ್ಲಿ ಕಟ್ಟಿದ ಕಲ್ಲಿನ ದೇವಾಲಯ. ಇದು ಸುಮಾರು ೯೦೦ ವರ್ಷ ಪುರಾತನವಾದುದು. ಹುಬ್ಬಳ್ಳಿಯಿಂದ ಪುಣೆಗೆ ಹೋಗುವ ರಾಷ್ಟ್ರೀಯ ಹೆದ್ದಾರಿಯಲ್ಲಿ ಸುಮಾರು ೪ ಕಿಮೀ ಸಾಗಿದಾಗ ಸಿಗುವ ಉಣಕಲ್ ಕೆರೆಯ ಪಕ್ಕ ಬಲಕ್ಕೆ ತಿರುಗಿ ಸುಮಾರು ಒಂದು ಕಿಮೀ ಸಾಗಿದರೆ ಈ ದೇವಸ್ಥಾನ ಸಿಗುತ್ತದೆ. ಇದರ ಗರ್ಭಗುಡಿಯಲ್ಲಿ ಚಂದ್ರಮೌಳೀಶ್ವರ ದೇವರ ಲಿಂಗವಿದೆ. ಈ ದೇವಸ್ಥಾನ ಶಿಲ್ಪಕಲೆಗೆ ಖ್ಯಾತವಾಗಿದೆ.

## ಇತಿಹಾಸ
ಚಂದ್ರಮೌಳೀಶ್ವರ ದೇವಾಲಯವು ಸುಮಾರು ೯೦೦ ವರ್ಷಗಷ್ಟು ಹಳೆಯದು. ಇದು ಬಾದಾಮಿ ಚಾಲುಕ್ಯರ ಕಾಲಕ್ಕೆ ಸೇರಿದ್ದು. ಇದನ್ನು ಬಾದಾಮಿ, ಐಹೊಳೆ ಮತ್ತು ಪಟ್ಟದಕಲ್ಲು ದೇವಾಲಯಗಳ ಮಾದರಿ ಯಲ್ಲಿ ಕಟ್ಟಲಾಗಿದೆ. ಇದೊಂದು ರಾಷ್ಟ್ರೀಯ ಪ್ರಾಮುಖ್ಯ ಹೊಂದಿರುವ ಸ್ಮಾರಕವಾಗಿದ್ದು ಇದನ್ನು ಭಾರತೀಯ ಪುರಾತತ್ವ ಇಲಾಖೆ ಯು ಸಂರಕ್ಷಿತ ಸ್ಮಾರಕ ಎಂದು ಘೋಷಿಸಿದೆ. ಇದು ಚಾಲುಕ್ಯ ಶೈಲಿಯ ದೇವಾಲಯವಾಗಿದೆ.

## ವಿವರಗಳು
*ಚಂದ್ರಮೌಳೀಶ್ವರ ದೇವಾಲಯವು ಉತ್ತರ ಕರ್ನಾಟಕದ ಇತರೆ ಶಿವ ದೇವಾಲಯಗಳಿಗಿಂತ ಭಿನ್ನವಾಗಿದೆ. ನಾಲ್ಕು ದಿಕ್ಕುಗಳಲ್ಲಿ ನಾಲ್ಕು ಬಾಗಿಲುಗಳಿವೆ. ಒಟ್ಟು ಹನ್ನೆರಡು ಬಾಗಿಲುಗಳಿವೆ. ಎರಡು ಶಿವಲಿಂಗಗಳಿದ್ದು ದ್ವಾರದಲ್ಲಿ ಎಲ್ಲ ಶಿವ ದೇವಾಲಯಗಳಲ್ಲಿರುವಂತೆ ಇಲ್ಲಿಯೂ ನಂದಿಯ ವಿಗ್ರಹ ಇದೆ. ಒಂದು ಶಿವಲಿಂಗವು ಚತುರ್ಮುಖ ಲಿಂಗವಾಗಿದ್ದು ಅದು ಈ ದೇವಾಲಯದ ವಿಶೇಷವಾಗಿದೆ. ಆದುದರಿಂದ ಇದನ್ನು ಚತುರ್ಲಿಂಗೇಶ್ವರ ದೇವಾಲಯ ಎಂದೂ ಕರೆಯುತ್ತಾರೆ.

## ವಿಶೇಷತೆ
# ದೇವಾಲಯದಲ್ಲಿ ನಂದಿಯ ಎರಡು ವಿಗ್ರಹಗಳಿವೆ.
# ದೇವಾಲಯದ ನಡುವೆ ಗರ್ಭಗುಡಿಯಿದ್ದು ಈ ಗರ್ಭಗುಡಿಗೆ ನಾಲ್ಕು ಬಾಗಿಲುಗಳಿವೆ. ಈ ಬಾಗಿಲುಗಳ ಮೇಲೆ ಮತ್ತು ಕೆಳಗೆ ಸುಂದರ ಕೆತ್ತನೆಗಳಿವೆ.
# ದೇವಾಲಯದ ಜಾಲಂಧರಗಳಲ್ಲಿ, ಗೋಡೆಗಳಲ್ಲಿ, ಹೊರಭಾಗದಲ್ಲಿ ಎಲ್ಲ ಕಡೆ ಸುಂದರ ಕೆತ್ತನೆಗಳಿವೆ.
# ಈ ದೇವಾಲಯದಲ್ಲಿ ಈಗಲೂ ಪೂಜೆ ಇದೆ.

## ಉಲ್ಲೇಖಗಳು 

ವರ್ಗ:ಕರ್ನಾಟಕದ ದೇವಸ್ಥಾನಗಳು
ವರ್ಗ:ಕರ್ನಾಟಕದ ಶಿಲ್ಪಕಲೆ
ವರ್ಗ:ಕರ್ನಾಟಕ ಪ್ರವಾಸೋದ್ಯಮ
ವರ್ಗ:ಪ್ರವಾಸೋದ್ಯಮ
ವರ್ಗ:ಹುಬ್ಬಳ್ಳಿ
ವರ್ಗ:ಧಾರವಾಡದ ದೇವಾಲಯಗಳು
ನಸುನಗೆ

thumb|220px
**ನಸುನಗೆ**ಯು ಬಾಯಿಯ ಎರಡೂ ಬದಿಯ ಹತ್ತಿರದ ಸ್ನಾಯುಗಳನ್ನು ಬಾಗಿಸಿ ಮತ್ತು ಬಾಯಿಯ ಎಲ್ಲ ಕಡೆಗೂ ಸ್ನಾಯುಗಳನ್ನು ವಿಕಸನಗೊಳಿಸಿ ರೂಪಗೊಂಡ ಒಂದು ಮುಖಭಾವ. ಕೆಲವು ನಸುನಗೆಗಳು ಕಣ್ಣುಗಳ ಮೂಲೆಯಲ್ಲಿರುವ ಸ್ನಾಯುಗಳ ಸಂಕೋಚನವನ್ನು ಒಳಗೊಳ್ಳುತ್ತವೆ. ಮಾನವರಲ್ಲಿ, ಅದು ನಲಿವು, ಹೊಂದಿಕೊಳ್ಳುವಿಕೆ, ಸಂತೋಷ, ಅಥವಾ ವಿನೋದವನ್ನು ಸೂಚಿಸುವ ಒಂದು ಅಭಿವ್ಯಕ್ತಿ. ನವರಸದಲ್ಲಿ ನಗೆಗೂ ವಿಶಿಷ್ಟ ಸ್ಥಾನವಿದೆ. ನಗೆಯಲ್ಲಿ ಹಲವು ವಿಧಗಳಿವೆ. ಹೂನಗೆ, ಮಂದಹಾಸ, ಮುಗ್ಧನಗೆ, ಅಟ್ಟಹಾಸ ನಗೆ, ಪರಿಹಾಸ ನಗೆ, ಕುಹಕ ನಗೆ, ವ್ಯಂಗ್ಯನಗೆ, ನಿಷ್ಕಳಂಕನಗೆ, ಕಣ್ಣಂಚಿನ ನಗೆ, ಮೊಗದಗಲ ನಗೆ, ಸಂಕೋಚದ ನಗೆ, ನಾಚಿಕೆಯ ನಗೆ, ರಸಿಕ ನಗೆ, ವಿರಹದ ಹಾಸ, ಒಲವಿನಾಸ ಮುಂತಾದುವು. 

ನಗುವುದು ಸಹಜ ಧರ್ಮ ;ನಗಿಸುವುದು ಪರಧರ್ಮ
ನಗುವ ಕೇಳುತ ನಗುವುದತಿಶಯದ ಧರ್ಮ
ನಗುವ ನಗಿಸುವ ನಗಿಸಿ ನಗುತ ಬಾಳುವ ವರವ
ಮಿಗೆ ನೀನು ಬೇಡಿಕೊಳೊ-ಮಂಕುತಿಮ್ಮ

## ಬಾಹ್ಯ ಸಂಪರ್ಕಗಳು
* Facial Emotion Expression Lab 
* Spot The Fake Smile on BBC Science & Nature
* Expressions of Positive Emotion in Women's College Yearbook Pictures and Their Relationship to Personality and Life Outcomes Across Adulthood. 
* BBC News: Scanner shows unborn babies smile

ವರ್ಗ:ಮುಖಭಾವಗಳು
ನಗುವಿನ ಪ್ರಕಾರಗಳಲ್ಲಿ ಪರಿಹಾಸ್ಯ ನಗೆ ಒಂದು ವಿಶಿಷ್ಟ ನಗೆಯಾಗಿದ್ದು,ಇದರಲ್ಲಿ ಅನೇಕ ಭಾವನೆಗಳನ್ನು ಒಳಗೊಂಡಿದೆ.
ಆಝಾದ್ ಮೈದಾನ್, ಮುಂಬಯಿ

**ಆಝಾದ್ ಮೈದಾನ್** ಒಂದು ತ್ರಿಕೋಣಾಕಾರದ ದಕ್ಷಿಣ ಬೊಂಬಾಯಿನಲ್ಲಿ ಸ್ಥಾಪಿಸಿರುವ ಅತಿ ಹಳೆಯ ಆಟದ ಮೈದಾನಗಳಲ್ಲೊಂದು.(ಇದನ್ನು ಹಿಂದೆ ಬಾಂಬೆ ಜಮ್ಖಾನದ ಮೈದಾನ ಎಂಬ ಹೆಸರಿನಿಂದ ಕರೆಯುತ್ತಿದ್ದರು.) ಈ ಮೈದಾನವು ಇಂಟರ್ ಸ್ಕೂಲ್ ಕ್ರಿಕೆಟ್ ಪಂದ್ಯಗಳಿಗೆ ಮೀಸಲಾಗಿತ್ತು. ಪರ್ಶಿಯನ್ ಭಾಷೆಯಲ್ಲಿ 'ಆಝಾದ್' ಎಂದರೆ ಸ್ವಾತಂತ್ರ್ಯ ಎನ್ನುವ ಅರ್ಥ. ಈ ಮೈದಾನದ ಕ್ರಿಕೆಟ್ ಪಿಚ್ ಯಾವುದೇ ಪಂಗಡದ ಆಟಕ್ಕೆ ಬಹಳ ಅಚ್ಚುಕಟ್ಟಾಗಿ ಹೊಂದಿಕೆಯಾಗುತ್ತಿತ್ತು. ಕ್ರಿಕೆಟ್ ಅಲ್ಲದೆ,ಕಾರ್ಮಿಕರ ಮುಷ್ಕರಗಳನ್ನು ಆಯೋಜಿಸಲು, ರ್‍ಯಾಲಿಗಳನ್ನು ನಡೆಸಲು, ಆಝಾದ್ ಮೈದಾನವನ್ನು ಹೆಚ್ಚಾಗಿ ಬಳಸುತ್ತಿದ್ದರು. 'ಬಾಂಬೆ ಜಮ್ಖಾನ ಕ್ಲಬ್ ಹೌಸ್' ನ್ನು ಸನ್. ೧೮೭೫ ರಲ್ಲಿ ಆಝಾದ್ ಮೈದಾನದ ದಕ್ಷಿಣ ಭಾಗದಲ್ಲಿ ನಿರ್ಮಿಸಲಾಗಿತ್ತು.
## ಎಸ್ಪ್ಲನೇಡ್
* 'ಎಸ್ಪ್ಲನೇಡ್'' ಎಂದು ಹೆಸರಿಸಲಾದ ಭಾರಿ ಮೈದಾನದ ಭಾಗವನ್ನು 
* 'ಒವಲ್ ಮೈದಾನ್ ',
* 'ಆಝಾದ್ ಮೈದಾನ್'
* 'ಕೊಪರೇಜ್ ಮೈದಾನ್' 
* 'ಕ್ರಾಸ್ ಮೈದಾನ'ಗಳು ಆಕ್ರಮಿಸಿಕೊಂಡಿದ್ದವು.
## ಎಲ್ಲಕ್ಕೂ ತಕ್ಕ ಮೈದಾನ
೨೦ ನೆಯ ಶತಮಾನದ ಪೂರ್ವಾರ್ಧದವರೆವಿಗೂ, ಈ ಮೈದಾನ ಹಲವಾರು ಕಾರ್ಯಕ್ರಮಗಳಿಗೆ ತಕ್ಕ ಸ್ಥಳವಾಗಿತ್ತು. ನಮ್ಮ ರಾಷ್ಟ್ರದ ಮಹಾನ್ ಸ್ವತಂತ್ರ್ಯ ಸೇನಾನಿ, ಮಹಾತ್ಮಾ ಗಾಂಧಿಯವರು ಕ್ರಾಸ್ ಮೈದಾನದಲ್ಲಿ ಸನ್. ೧೯೩೧ ರ ಡಿಸೆಂಬರ್ ಲ್ಲಿ ಭಾರಿ ಸಭೆಯನ್ನು ಉದ್ದ್ಯೇಶಿಸಿ ಭಾಷಣ ಮಾಡಿದ್ದರು. ಇಷ್ಟು ಜನರಿದ್ದ ಮಹಾಸಭೆ ಅಪರೂಪದ್ದಾಗಿತ್ತು.
## ಕ್ರಿಕೆಟ್ ಆಟಕ್ಕಾಗಿಯೇ ಹೆಚ್ಚು ಬಳಕೆ
೨೨ ಕ್ರಿಕೆಟ್ ಪಿಚ್ ಗಳಲ್ಲಿ ಮ್ಯಾಚ್ ಆಡುವ ವ್ಯವಸ್ಥೆ ಕಲ್ಪಿಸಿಕೊಂಡಿರುವ ಈ ಮೈದಾನದಲ್ಲಿ ಕ್ರಿಕೆಟ್ ಆಟದಲ್ಲಿ ನಿಷ್ಣಾತರಾದ ಅಂತಾರಾಷ್ಟ್ರೀಯ ಮಟ್ಟದ ಆಟಗಾರರು ಹಲವರಿದ್ದಾರೆ. ಸನ್. ೧೯೮೭, ರಲ್ಲಿ ಸಚಿನ್ ತೆಂಡುಲ್ಕರ್ ಮತ್ತು ವಿನೋದ್ ಕಾಂಬ್ಲಿ ತಮ್ಮ  'ಹ್ಯಾರಿಸ್ ಶೀಲ್ಡ್ ಕ್ರಿಕೆಟ್ ಪ್ರತಿಯೋಗಿತೆ'ಯ ಸಮಯದ ಆಟದಲ್ಲಿ ೬೬೪ ರನ್ ಗಳ ಭಾಗೀದಾರಿಕೆಯಲ್ಲಿ ಒಂದು ದಾಖಲೆಯನ್ನೇ ಸೃಷ್ಟಿಸಿದರು.
## ಇವನ್ನೂ ಓದಿ
**(ಇಂಗ್ಲೀಷ್ ವಿಕಿಪೀಡಿಯದ ಸೌಜನ್ಯ.)**
^ Wadia, J. B. H. (1983). M.N. Roy, the man: an incomplete Royana. Popular Prakashan. p. 116. ISBN 81-7154-246-8.
^ "In cricket crazy Bombay". The Hindu. 27 December 2009. Retrieved 30 January 2012.
^ a b Bose, Mihir (2006). The magic of Indian cricket: cricket and society in India. Routledge. p. 124. ISBN 0-415-35691-1.
^ Mahadevia, Darshini (2008). Inside the transforming urban Asia: processes, policies and public actions. Concept Publishing Company. p. 572. ISBN 81-8069-574-3.
^ "No ground for Kanga matches". Daily News and Analysis. 27 September 2009. Retrieved 30 January 2012.
^ Sharada Dwivedi, Rahul Mehrotra (2001). Bombay: the cities within. Eminence Designs Pvt. Ltd. p. 112. ISBN 81-900602-6-0.
^ Kelly Shannon, Janina Gosseye (2009). Reclaiming (the urbanism of) Mumbai Volume 3 of Explorations in/of urbanism. SUN Academia. p. 125. ISBN 90-8506-694-8.
^ Haridas T. Muzumdar, Will Durant (2005). Gandhi Versus the Empire. Kessinger Publishing. p. 38. ISBN 1-4179-9043-0.
^ "Mumbai’s maidans may soon vanish". Gulf Times. 22 October 2010. Retrieved 28 February 2012.
^ "Tendulkar rewinds time at the Bombay Gymkhana". ESPNCricinfo. 9 March 2010. Retrieved 28 February 2012.
Mid-Day.com
Coordinates: 18°56′25″N 72°49′54″E
## ಉಲ್ಲೇಖಗಳು

‍

ವರ್ಗ:ಮುಂಬಯಿಯ ಪ್ರಸಿದ್ಧ ತಾಣಗಳು
ಸ್ವಾಮಿ ರಮಾನಂದ ತೀರ್ಥ

**ರಮಾನಂದ ತೀರ್ಥ ಮಹಾರಾಜ**ರು (ವೆಂಕಟೇಶ ಭಗವಾನರಾವ್ ಕೆಳಗಿಕರ) ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಸಿಂದಗಿಯಲ್ಲಿ ೧೯೦೩ ಜುಲೈ ೨೬ರಲ್ಲಿ ಜನಿಸಿದರು. ಇವರು ಶಿಕ್ಷಕರು, ಸ್ವಾತಂತ್ರ್ಯ  ಹೋರಾಟಗಾರರು ಮತ್ತು ಸನ್ಯಾಸಿಗಳಾಗಿದ್ದರು. 

## ಜನನ ಮತ್ತು ಬಾಲ್ಯ
ಸ್ವಾಮಿ ರಾಮಾನಂದ ತೀರ್ಥರು ವಿಜಯಪುರ ಜಿಲ್ಲೆಯ ಸಿಂದಗಿಯಲ್ಲಿ ೧೯೦೩ ಜುಲೈ ೨೬ ರಂದು ಜನಿಸಿದರು.ಇವರ ತಂದೆ ಭಗವಾನರಾವ್ ಕೆಳಗಿಕರ. ರಾಮಾನಂದ ತೀರ್ಥರ ಹುಟ್ಟು ಹೆಸರು ವೆಂಕಟೇಶ. 

## ಶಿಕ್ಷಣ
ತಮ್ಮ ಮೊದಲ ಹಂತದ ವಿದ್ಯಾಭ್ಯಾಸವನ್ನು ಇವರು **ದೇವರ ಗಾಣಗಾಪುರ**ದಲ್ಲಿ ತಮ್ಮ ದೊಡ್ಡ ಅಕ್ಕ ಗಂಗಾಬಾಯಿಯ ಬಳಿಯಲ್ಲಿ ಮಾಡಿದರು. ಬಳಿಕ ಸೊಲ್ಲಾಪುರದ ನಾರ್ಥಕೋಟ ಮಾಧ್ಯಮಿಕ ಶಾಲೆಯಲ್ಲಿ ಓದುತ್ತಿದ್ದಾಗ ಅಲ್ಲಿ ಗಾಂಧೀಜಿ ಹಾಗು ಲೋಕಮಾನ್ಯ ತಿಲಕರ ದರ್ಶನ ಪಡೆದರು.

## ಹೋರಾಟ
ತಿಲಕ ವಿದ್ಯಾಲಯದಿಂದ ಎಮ್.ಏ. ಪದವಿ ಪಡೆದ ಬಳಿಕ ಕಾರ್ಮಿಕ ಧುರೀಣ ಎನ್.ಎಮ್.ಜೋಶಿ ಅವರ ಕಾರ್ಯದರ್ಶಿಯಾಗಿ ದಿಲ್ಲಿಗೆ ತೆರಳಿದರು. ದಿಲ್ಲಿಯ ಹವಾಮಾನದಿಂದ ಬಳಲಿದ ವೆಂಕಟೇಶ ಅವರು ಹವಾ ಬದಲಾವಣೆಗೆಂದು ಉಸ್ಮಾನಾಬಾದ ಜಿಲ್ಲೆಯ ಹಿಪ್ಪರಗಾಕ್ಕೆ ಬಂದರು.ಅಲ್ಲಿ ಹೈದರಾಬಾದ ನಿಜಾಮನ ರಾಜ್ಯವಿತ್ತು. ಸಾಮಾನ್ಯ ಪ್ರಜೆಗಳ ಮೇಲೆ ನಿಜಾಮ ಆಡಳಿತ ನಡೆಯಿಸುತ್ತಿದ್ದ ಅತ್ಯಾಚಾರದ ವಿರುದ್ಧ ರಾಮಾನಂದರು ಪ್ರಜೆಗಳನ್ನು ಸಂಘಟಿಸಿದರು. ಹೈದರಾಬಾದ ಕಾಂಗ್ರೆಸ್ ಪಕ್ಷ ಕಟ್ಟಿದರು.ಅತ್ಯಾಚಾರದ ವಿರುದ್ಧ ಹೋರಾಟಕ್ಕಿಳಿದರು. ನಿಜಾಮ ಸರಕಾರ ರಾಮಾನಂದರನ್ನು ಬಂಧಿಸಿ ಚಂಚಲಗುಡ್ಡಾ ಸೆರೆಮನೆಗೆ ಕಳಿಯಿಸಿತು.

## ನಾಯಕತ್ವ
೧೯೪೮ ಸಪ್ಟಂಬರ ೧೧ ರಿಂದ ಸಪ್ಟಂಬರ ೧೭ ರವರೆಗೆ ಜರುಗಿದ ಹೈದರಾಬಾದ ವಿಮೋಚನಾ ಕಾರ್ಯಾಚರಣೆ‍ಯ ನಾಯಕತ್ವವನ್ನು ಇವರು ವಹಿಸಿದರು. ಇವರ ನಿಸ್ವಾರ್ಥ ಸೇವೆಗಾಗಿ, ಆಂಧ್ರಪ್ರದೇಶ, ಮಹಾರಾಷ್ಟ್ರ ಮತ್ತು ಹೈದರಾಬಾದ್ ಕರ್ನಾಟಕದಲ್ಲಿ ಇವರನ್ನು ಪೂಜ್ಯ ಭಾವನೆಯಿಂದ ನೋಡುವ ಲಕ್ಷಾಂತರ ಜನರಿದ್ದಾರೆ. ಹೈದರಾಬಾದ್ ವಿಮೋಚನೆಯ ನಂತರ ರಾಜಕೀಯ ಸೇರದೆ, ಸ್ವಾಮಿ ರಾಮಾನಂದ ತೀರ್ಥರು ಆನಂತರ ಸಾಮಾಜಿಕ ಕಾರ್ಯಗಳಲ್ಲಿ ತೊಡಗಿಕೊಂಡರು.

## ರಾಜಕೀಯ
ರಮಾನಂದ ತೀರ್ಥರು ಗುಲ್ಬರ್ಗಾ ಲೋಕಸಭಾ ಕ್ಷೇತ್ರದಿಂದ ೧೯೫೧ರಲ್ಲಿ ಕಾಂಗ್ರೇಶ್‌ನಿಂದ ಸ್ಪರ್ಧಿಸಿ ಗೆಲುವು ಸಾಧಿಸಿದ್ದರು.

## ಗೌರವ
ಮಹಾರಾಷ್ಟ್ರದ ನಾಂದೇಡನಲ್ಲಿ ಇವರ ಹೆಸರಿನ ಸ್ಮಾರಣಾರ್ಥವಾಗಿ ಸ್ವಾಮಿ ರಮಾನಂದ ತೀರ್ಥ ಮರಾಠಾವಾಡ ವಿಶ್ವವಿದ್ಯಾಲಯವನ್ನು ಸ್ಥಾಪಿಸಲಾಗಿದೆ.

## ನಿಧನ
ಸ್ವಾಮಿ ರಮಾನಂದ ತೀರ್ಥರು ೧೯೭೨ ಜನೆವರಿ ೨೨ರಂದು ಹೈದರಾಬಾದಿನಲ್ಲಿ ನಿಧನರಾದರು. 

## ಉಲ್ಲೇಖಗಳು
ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ದ್ಯಾಟ್ ಸೆವೆಂಟೀಸ್ ಶೋ

***ದ್ಯಾಟ್ ಸೆವೆಂಟೀಸ್ ಶೋ*** ಮೇ ೧೭, ೧೯೭೬ ರಿಂದ ಡಿಸೆಂಬರ್ ೩೧, ೧೯೭೯ವರೆಗೆ ಪಾಯಿಂಟ್ ಪ್ಲೇಸ್, ವಿಸ್ಕಾನ್ಸನ್ ಎಂಬ ಕಾಲ್ಪನಿಕ ಉಪನಗರ ಪಟ್ಟಣದಲ್ಲಿರುವ ಹದಿಹರೆಯದ ಸ್ನೇಹಿತರ ಒಂದು ಗುಂಪಿನ ಜೀವನಗಳ ಮೇಲೆ ಕೇಂದ್ರೀಕರಿಸುವ ಅಮೇರಿಕಾದ ಒಂದು ದೂರದರ್ಶನ ಕಾಲಮಾನ ಸಂದರ್ಭ ಹಾಸ್ಯ ಕಾರ್ಯಕ್ರಮ. ಅದರ ಪ್ರಥಮ ಪ್ರದರ್ಶನ ಫ಼ಾಕ್ಸ್ ದೂರದರ್ಶನ ಜಾಲದ ಮೇಲೆ ಆಗಸ್ಟ್ ೨೩, ೧೯೯೮ರಂದು ಆಯಿತು, ಎಂಟು ನಿರಂತರ ಸರಣಿಗಳಾಗಿ ಪ್ರದರ್ಶನ ಕಂಡಮೇಲೆ, ಮೇ ೧೮, ೨೦೦೬ರಂದು ೨೦೦ನೇ ಸಂಚಿಕೆಯೊಂದಿಗೆ ಕೊನೆಗೊಂಡಿತು. ಮುಖ್ಯ ಹದಿಹರೆಯದ ಪಾತ್ರವರ್ಗದಲ್ಲಿ ಟೋಫ಼ರ್ ಗ್ರೇಸ್, ಮಿಲಾ ಕುನಿಸ್, ಆಶ್ಟನ್ ಕುಚರ್, ಡ್ಯಾನಿ ಮಾಸ್ಟರ್‍ಸನ್, ಲಾವುರಾ ಪ್ರೀಪಾನ್, ಮತ್ತು ವಿಲ್ಮರ್ ವಾಲ್ಡರಾಮಾ ಇದ್ದರು.

ವರ್ಗ:ದೂರದರ್ಶನ ಕಾರ್ಯಕ್ರಮಗಳು
ವರ್ಗ:ಕಿರುತೆರೆ ಧಾರಾವಾಹಿಗಳು
ಅಬಿರಾಮಮ್

**ಅಬಿರಾಮಮ್** ತಮಿಳು ನಾಡಿನ ರಾಮನಾಥಪುರ ಜಿಲ್ಲೆಯ ಒಂದು ಪಟ್ಟಣ.
## ಭೂಗೋಳ
ಅಬಿರಾಮಂ 9.47°N 78.45°E ನಲ್ಲಿದೆ . ಸಮುದ್ರಮಟ್ಟದಿಂದ ಇದು ಸರಾಸರಿ 41 ಮೀಟರ್ (135 ಅಡಿ) ಎತ್ತರವನ್ನು ಹೊಂದಿದೆ.
## ಜನಸಂಖ್ಯೆ
೨೦೦೧ ರ ಭಾರತದ ಜನಗಣತಿಯ ಪ್ರಕಾರ ,  ಅಬಿರಾಮಂ ಜನಸಂಖ್ಯೆ ೬೬೩೬. ಜನಸಂಖ್ಯೆಯಲ್ಲಿ ಪುರುಷರು ೪೯% ಮತ್ತು ಮಹಿಳೆಯರು ೫೧% ರಷ್ಟಿದ್ದಾರೆ. ಅಬಿರಾಮಂನ ಸರಾಸರಿ ಸಾಕ್ಷರತಾ ಪ್ರಮಾಣ ೭೮% ಆಗಿದ್ದು, ಇದು ರಾಷ್ಟ್ರೀಯ ಸರಾಸರಿ ೫೯.೫% ಕ್ಕಿಂತ ಹೆಚ್ಚಾಗಿದೆ; ೫೩% ಪುರುಷರು ಮತ್ತು ೪೭% ಮಹಿಳೆಯರು ಸಾಕ್ಷರರಾಗಿದ್ದಾರೆ. ಜನಸಂಖ್ಯೆಯ ೧೦% ರಷ್ಟು ೬ ವರ್ಷಕ್ಕಿಂತ ಕಡಿಮೆ ವಯಸ್ಸಿನವರು.
## ಶಾಲೆಗಳು
ಅಬಿರಾಮಂ ಜಿಲ್ಲೆಯಲ್ಲಿಯೇ ಅತ್ಯಂತ ಹಳೆಯ ಶಾಲೆಗಳನ್ನು ಹೊಂದಿದೆ - ಮುಸ್ಲಿಂ ಹೈಯರ್ ಸೆಕೆಂಡರಿ ಶಾಲೆ (75 ವರ್ಷಗಳಿಗಿಂತ ಹಳೆಯದು) ಮತ್ತು ಎಸ್.ಎನ್. ಇಸ್ಮಾಯಿಲ್ ಮಿಡಲ್ ಶಾಲೆ.
## ಉಲ್ಲೇಖಗಳು
ವರ್ಗ:ತಮಿಳುನಾಡಿನ ನಗರಗಳು
ಅಡ್ಡಂಕಿ

**ಅಡ್ಡಂಕಿ** ಆಂಧ್ರ ಪ್ರದೇಶ ರಾಜ್ಯದ ಪ್ರಕಾಶಂ ಜಿಲ್ಲೆಯ ಒಂದು ಮಂಡಲ ಕೇಂದ್ರ. ಇದು ವಿಧಾನಸಭಾ ಕ್ಷೇತ್ರವೂ ಹೌದು. ಇದು ಗುಂಡ್ಲಕಮ್ಮ ನದಿಯ ದಡದಲ್ಲಿದೆ. ಇದನ್ನು ಉತ್ತರ ಅಡ್ಡಂಕಿ ಹಾಗು ದಕ್ಷಿಣ ಅಡ್ಡಂಕಿಯಾಗಿ ಭಾಗ ಮಾಡಲಾಗಿದೆ.

ವರ್ಗ:ಆಂಧ್ರ ಪ್ರದೇಶ
ಕರ್ನಾಟಕ ಕೈಮಗ್ಗ ಅಭಿವೃದ್ದಿ ನಿಗಮ ನಿಯಮಿತ, ಹುಬ್ಬಳ್ಳಿ

ಕರ್ನಾಟಕ ಕೈಮಗ್ಗ ಅಭಿವೃದ್ದಿ ನಿಗಮ ನಿಯಮಿತ, ಹುಬ್ಬಳ್ಳಿ ( ಕರ್ನಾಟಕ ಸರ್ಕಾರದ ಒಂದು ಉದ್ದಿಮೆ) ಇವರು  ವಿವಿಧ ನಮೂನೆಯ ಬಟ್ಟೆಗಳನ್ನು [ ಹತ್ತಿ, ರೇಶ್ಮೆ ಹಾಗೂ ಪಾಲಿಯಸ್ಟರ್ ಬಟ್ಟೆಗಳು, ಸೀರೆಗಳು ಹಾಗೂ ಸೋಹಂ ಶರ್ಟುಗಳು] ಕೈಮಗ್ಗಗಳಿಂದಲೇ ತಯಾರಿಸಿ, ತಮ್ಮ " ಪ್ರಿಯದರ್ಶಿನಿ" ಮಾರಾಟ ಮಳಿಗೆಗಳ ಮೂಲಕ ಸರ್ಕಾರಿ ರಿಯಾಯತಿ ದರಗಳಲ್ಲಿ ಗ್ರಾಹಕರಿಗೆ ಒದಗಿಸುತ್ತಿದೆ.ಈ ಸಂಸ್ಥೆ ಯು1975 ರಿಂದ ಕೈಮಗ್ಗ ನೇಕಾರರಿಗೆ ಸೇವೆಯನ್ನು ಒದಗಿಸುತ್ತ ಬಂದಿದೆ. ಒಂದು ಸಾರಿ" ಪ್ರಿಯದರ್ಶಿನಿ" ಮಾರಾಟ ಮಳಿಗೆಗೆ ಭೇಟಿಕೊಟ್ಟು ಉತ್ಕ್ರುಷ್ಟವಾದ ಕೈಮಗ್ಗ ದಿಂದ ತಯಾರಿಸಿದ ವಸ್ತುಗಳನ್ನು ಖರೀದಿಸಿ ಕೈಮಗ್ಗ ಕ್ಷೇತ್ರವನ್ನು ಪ್ರೋತ್ಸಾಹಿಸಿ.ಹೆಚ್ಚಿನ ಮಾಹಿತಿಗೆ www.khdcltd.com  ಸೈಟನ್ನು ವೀಕ್ಷಿಸಿ.

## ಜಾಲತಾಣ
m.khdcltd.com 

ವರ್ಗ:ಕೈಗಾರಿಕೆ
ವರ್ಗ:ಉದ್ಯಮ
ಆದಿಚನಲ್ಲೂರು

**ಅದಿಚನಲ್ಲೂರು** ತಮಿಳು ನಾಡು ರಾಜ್ಯದ ಟುಟಿಕೋರಿನ್ ಜಿಲ್ಲೆಯ ಒಂದು ಪಟ್ಟಣ. ಇದು ಒಂದು ಪುರಾತತ್ವ ಕೇಂದ್ರ. ಇದು ತಾಮ್ರಪರ್ಣಿ ನದಿಯ ದಡದಲ್ಲಿದೆ. ಇಲ್ಲಿ ೧೮೯೯ ರಲ್ಲಿ ಪುರಾತತ್ವ ಇಲಾಖೆಯ ರೇ ಎಂಬವರು ನಡೆಸಿದ ಉತ್ಖನನದಲ್ಲಿ ಹಾಗೂ ನಂತರದ ಉತ್ಖನನದಲ್ಲಿ ಇತಿಹಾಸಪೂರ್ವ ಕಾಲದ ಅಂದರೆ ಸುಮಾರು ೩೮೦೦ ವರ್ಷಗಳಷ್ಟು ಹಳೆಯದಾದ ಅಸ್ಥಿಪಂಜರಗಳು ದೊರೆತಿವೆ.ಇದರೊಂದಿಗೆ ಕತ್ತಿ, ಗುರಾಣಿ,ಚೂರಿ, ಸುತ್ತಿಗೆ ಮುಂತಾದ ಕಬ್ಬಿಣದ ವಸ್ತುಗಳೂ, ಚಿನ್ನದ,ಹಿತ್ತಾಳೆ]ಯ ವಸ್ತುಗಳೂ ದೊರೆತಿವೆ. ರೇ ಅವರ ಅಭಿಪ್ರಾಯದಂತೆ ಈ ಪ್ರದೇಶ ಪಾಂಡ್ಯರ ಕಾಲದ ಒಂದು ಪಟ್ಟಣವಾಗಿತ್ತು.
## ಪುರಾತತ್ವ ಉತ್ಖನನಗಳು
೨೦೦೪ರಲ್ಲಿ, ಸುಮಾರು ೩೮೦೦ ವರ್ಷಗಳ ಹಳೆಯದಾದ ಹಲವು ಅಸ್ಥಿಪಂಜರಗಳು ಸಮಾಧಿಯಲ್ಲಿ  ಕಂಡುಬಂದಿದ್ದವು.ಇಲ್ಲಿ ೧೬೦ಕ್ಕೂ ಹೆಚ್ಚು ಸಮಾಧಿಗಳು ಕಂಡುಬಂದಿದ್ದವು.ಆ ಸಮಾಧಿಗಳ ಮೇಲೆ ಕೆಲ ಬರವಣಿಗೆಯು ಇತ್ತು ಎಂದು ಪುರಾತತ್ತ್ವಜ್ಞರು ಹೇಳಲಾಗಿದೆ.
### ಬಾಹ್ಯ ಸಂಪರ್ಕ
* Archaeological Survey of India's Page on Adichanallur excavations 

ವರ್ಗ:ಐತಿಹಾಸಿಕ ಸ್ಥಳಗಳು
ವರ್ಗ:ತಮಿಳುನಾಡು
ಅದಿಲಾಬಾದ್ ಜಿಲ್ಲೆ

ಅದಿಲಾಬಾದ್ ಜಿಲ್ಲೆಯು ಭಾರತದ ತೆಲಂಗಾಣ ರಾಜ್ಯದ  ಉತ್ತರ ಭಾಗದಲ್ಲಿದೆ. ಅದಿಲಾಬಾದ್ ನಗರವು ಅದಿಲಾಬಾದ್ ಜಿಲ್ಲೆಯ ಪ್ರಧಾನ ಕಛೇರಿಯಾಗಿದೆ. 

## ಇತಿಹಾಸ
ಐತಿಹಾಸಿಕವಾಗಿ, ಅದಿಲಾಬಾದ್ ಅನ್ನು ಕುತುಬ್ ಷಾಹಿಸ್ ಆಳ್ವಿಕೆಯಲ್ಲಿ ಎಡ್ಲಾಬಾದ್ ಎಂದು ಕರೆಯಲಾಗುತ್ತಿತ್ತು. ಕಾಕತೀಯ ರಾಜವಂಶದ ಸಮಯದ ಕೆಲವು ತೆಲುಗು ಶಾಸನಗಳು ಅದಿಲಾಬಾದ್ ಜಿಲ್ಲೆಯಲ್ಲಿ ಕಂಡುಬಂದಿದೆ, ಈ ಪ್ರದೇಶದ ಐತಿಹಾಸಿಕ ಮಹತ್ವವನ್ನು ಸೂಚಿಸುತ್ತದೆ.ಅಕ್ಟೋಬರ್ 2016 ರಲ್ಲಿ ಜಿಲ್ಲೆಯ ಮರುಸಂಘಟನೆಯ ಕಾರಣ, ಅದಿಲಾಬಾದ್ ಮೂರು ಜಿಲ್ಲೆಗಳಾಗಿ ವಿಭಜನೆಯಾಯಿತು: ಮಂಚೇರಿಯ ಜಿಲ್ಲೆಯ ಅಸಿಫಾಬಾದ್ ಜಿಲ್ಲೆಯ ಮತ್ತು ನಿರ್ಮಲ್ ಜಿಲ್ಲೆ.
ದಟ್ಟ ಅರಣ್ಯ ಹಾಗೂ ಗೋದಾವರಿ ನದಿಯಿಂದ ಅದಿಲಾಬಾದ್ ಜಿಲ್ಲೆಯು ಇತಿಹಾಸಪೂರ್ವದಿಂದಲೂ ಜನವಾಸದ ಪ್ರದೇಶವಾಗಿತ್ತು.ಅನಂತರದ ದಿನಗಳಲ್ಲಿ ಬೌದ್ಧ ಧರ್ಮ ಹಾಗೂ ಜೈನ ಧರ್ಮದ ಅರಸರ ಆಳ್ವಿಕೆಯಲ್ಲಿತ್ತು. ಇತ್ತೀಚೆಗಿನ ಇತಿಹಾಸದಂತೆ ಇದು ಬಿಜಾಪುರದ ಸುಲ್ತಾನರ ಆಳ್ವಿಕೆ ಒಳಪಟ್ಟಿತ್ತು.ಈ ಕಾಲದಲ್ಲಿ ಆಳ್ವಿಕೆ ಮಾಡಿದ ಬಿಜಾಪುರದ ಆದಿಲ್ ಷಾನ ಹೆಸರಿನಿಂದ ಈ ಪ್ರದೇಶಕ್ಕೆ ಅದಿಲಾಬಾದ್ ಎಂಬ ಹೆಸರು ಬಂದಿದೆ.

## ಭೂಗೋಳ
ಅದಿಲಾಬಾದ್ ಜಿಲ್ಲೆಯು ಭಾರತದ ತೆಲಂಗಾಣ ರಾಜ್ಯದಲ್ಲಿದೆ. ಇದು ಉತ್ತರದಲ್ಲಿ ಯವತ್ಮಾಳ ಜಿಲ್ಲೆಯಿಂದ, ಈಶಾನ್ಯಕ್ಕೆ ಚಂದ್ರಪುರ ಜಿಲ್ಲೆಯಿಂದ, ಪೂರ್ವಕ್ಕೆ ಆಸಿಫಬಾದ್ ಜಿಲ್ಲೆಯ ಮೂಲಕ, ಆಗ್ನೇಯಕ್ಕೆ ಮಂಚೇರಿಯ ಜಿಲ್ಲೆಯಿಂದ, ದಕ್ಷಿಣಕ್ಕೆ ನಿರ್ಮಲ್ ಜಿಲ್ಲೆಯಿಂದ ಮತ್ತು ಪಶ್ಚಿಮಕ್ಕೆ ನಾಂದೇಡ್ನಿಂದ ಮಹಾರಾಷ್ಟ್ರ ರಾಜ್ಯದ ಜಿಲ್ಲೆ. ಇದು 4,153 ಚದರ ಕಿಲೋಮೀಟರ್ (1,603 ಚದರ ಮೈಲಿ) ಪ್ರದೇಶವನ್ನು ಆಕ್ರಮಿಸಿದೆ. 

## ಜನಸಂಖ್ಯಾಶಾಸ್ತ್ರ
ಭಾರತದ ಜನಗಣತಿಯ ಪ್ರಕಾರ, ಅದಿಲಾಬಾದ್ ಜಿಲ್ಲೆಯ ಜನಸಂಖ್ಯೆಯು 708,972  ಹೊಂದಿದೆ. 
## ಧಾರ್ಮಿಕ
ಅದಿಲಾಬಾದ್ ಜಿಲ್ಲೆಯ ಖಾನಪುರ್ ಮಂಡಲ್ನ ಬಡಂಕುರ್ತಿ ಗ್ರಾಮವನ್ನು ಶೋಧಿಸಲಾಯಿತು ಮತ್ತು ಬಡಕೂರ್ತಿ ಸಮೀಪದ ಗೋದಾವರಿ ನದಿಯ ಸಣ್ಣ ದ್ವೀಪದಲ್ಲಿ ಬೌದ್ಧ ಮಠದ ಅವಶೇಷಗಳು ಪತ್ತೆಯಾಗಿವೆ. ಭೈನ್ಸ ಪಟ್ಟಣವು ಆರಂಭಿಕ ಬೌದ್ಧ ಕಾಲಗಳಿಗೆ ಸಂಬಂಧಿಸಿತ್ತು, ಏಕೆಂದರೆ ಒಂದು ದಿಬ್ಬದ ಬಳಿ ಒಂದು ಜೋಡಿ ಕೆತ್ತಿದ ಅಡಿ ಕಂಡುಬಂದಿದೆ.

## ಆರ್ಥಿಕತೆ
2006 ರಲ್ಲಿ, ಭಾರತದ ಸರ್ಕಾರದ ಪ್ರಕಾರ ಅದಿಲಾಬಾದ್ ದೇಶದ ಅತಿ ಹಿಂದುಳಿದ 250 ಜಿಲ್ಲೆಗಳಲ್ಲಿ ಒಂದಾಗಿದೆ (ಒಟ್ಟು 640). ಇದು ಹಿಂದುಳಿದ ಪ್ರದೇಶಗಳ ಗ್ರಾಂಟ್ ಫಂಡ್ ಕಾರ್ಯಕ್ರಮದಿಂದ (ಬಿಆರ್ಜಿಎಫ್) ಹಣವನ್ನು ಪಡೆದ ತೆಲಂಗಾಣ ರಾಜ್ಯದಲ್ಲಿನ ಜಿಲ್ಲೆಗಳಲ್ಲಿ ಒಂದಾಗಿದೆ.

## ಆಡಳಿತ ವಿಭಾಗಗಳು 
ಜಿಲ್ಲೆಯನ್ನು ಎರಡು ಆದಾಯ ವಿಭಾಗಗಳಾಗಿ, ಅದಿಲಾಬಾದ್ ಮತ್ತು ಉಟ್ನೂರ್ ಎಂದು ವಿಂಗಡಿಸಲಾಗಿದೆ. ಈ ಎರಡು ವಿಭಾಗಗಳನ್ನು 18 ಮಂಡಲಗಳಾಗಿ ವಿಂಗಡಿಸಲಾಗಿದೆ.

## ಉಲ್ಲೇಖಗಳು
ವರ್ಗ:ಭಾರತದ ಜಿಲ್ಲೆಗಳು
ವರ್ಗ:ತೆಲಂಗಾಣದ ಜಿಲ್ಲೆಗಳು
ಅದಿಲಾಬಾದ್

**ಅದಿಲಾಬಾದ್** ತೆಲಂಗಾನರಾಜ್ಯದ ಒಂದು ಜಿಲ್ಲಾ ಕೇಂದ್ರ. ಇಲ್ಲಿಯ ಜನಸಂಖ್ಯೆ ೨೦೧೧ ರ ಜನಗಣತಿಯಂತೆ ೧,೧೭,೩೮೮. 
### ಚರಿತ್ರೆ
ಇದು ಹಲವಾರು ರಾಜಮನೆತನಗಳಿಂದ ಆಳಲ್ಪಟ್ಟಿತ್ತು. ಮೌರ್ಯರು,ಮೊಘಲರು,ಶಾತವಾಹನರು ಇಲ್ಲಿ ಆಳ್ವಿಕೆ ನಡೆಸಿದ್ದಾರೆ.ಅದಿಲಾಬಾದ್ ಎಂಬ ಹೆಸರು ಬಿಜಾಪುರ ಜಿಲ್ಲೆಯ ಆಡಳಿತಗಾರನಾದ ಯೂಸುಫ್ ಆದಿಲ್ ಷಾ ರವರ ಹೆಸರಿನಿಂದ ಬಂದಿದೆ.

ವರ್ಗ:ಆಂಧ್ರ ಪ್ರದೇಶ
ಕನ್ಯಾಣ ಕೋಡಿ

ಕೋಡಿ ಕನ್ಯಾಣ ಉಡುಪಿ ಯಿಂದ ಸುಮಾರು 26 ಕಿಮೀ ದೂರಕ್ಕೆ ರಾಷ್ಟ್ರೀಯ ಹೆದ್ದಾರಿಯಲ್ಲಿ ಸಾಲಿಗ್ರಾಮ ಸಿಗುತ್ತದೆ ಸಾಲಿಗ್ರಾಮದಿಂದ ಎಡ ಭಾಗಕ್ಕೆ ಕನ್ಯಾಣಕ್ಕೆ ಹೊಗುವ ರಸ್ತೆ ಸಿಗುತ್ತದೆ ಅಲ್ಲಿಂದ ಸಾಗಿದರೆ 3.5ಕಿಮೀ ದೂರಕ್ಕೆ ಸೀತಾನದಿ ಹರಿಯುತ್ತದೆ ಕನ್ಯಾಣಕ್ಕೆ ಹೊಗಬೇಕಾದರೆ ಸೇತುವೆ ದಾಟಿ ಹೋಗಬೇಕು ಅದೇ ಕನ್ಯಾಣ ಸೇತುವೆ ಅಲ್ಲಿಂದ ಅರ್ದ ಕಿಲೋಮೀಟರ್ ಸಾಗಿದರೆ ಕನ್ಯಾಣ ಮುಖ್ಯ ರಸ್ತೆ ಸಿಗುತ್ತದೆ ಬಲಭಾಗಕ್ಕೆ ತಿರುಗಿದರೆ ಪಾರಂಪಳ್ಳಿ ಗ್ರಾಮ ಸಿಗುತ್ತದೆ ಎಡಕ್ಕೆ ಸಾಗಿದರೆ ಕನ್ಯಾಣ ಕೋಡಿಗೆ ದಾರಿ ಪಶ್ಚಿಮಕ್ಕೆ ಸಾಗಿದರೆ ಕಡಲ ಕಿನಾರೆ ಅದುವೆ ಅಮವಾಸೆ ಕಡು (ಕಡುಅಂದರೆ ದಾರಿ) 
**ಅಮವಾಸೆ ಕಡು**

ಅಲ್ಲಿನ ವಿಶೇಷವೆನೆಂದರೆ ಪ್ರತೀ ವರ್ಷ ಆಷಾಡ ಮಾಸದಲ್ಲಿ ಕರ್ಕಾಟಕ ಅಮವಾಸೆ ಬರುತ್ತದೆ ಆ ದಿನ ಕಡಲ ಸ್ನಾನ ಮಾಡುವುದು ವಾಡಿಕೆ ಆ ದಿನ ಸಾವಿರಾರು ಜನರು ಬಂದು ಸ್ನಾನ ಮಾಡಿಕೊಂಡು ಹೊಗುತ್ತಾರೆ ಅಂತೆಯೆ ಮನುಷ್ಯರಿಗಿಂತ ಮೊದಲು ಕೋತಿಗಳು ಸ್ನಾನ ಮಾಡಿಕೊಂಡು ಹೊಗುತ್ತವೆ ಅದೇ ವಿಶೇಷತೆ ತುಳುನಾಡಿನಲ್ಲಿ ಆಟಿ ಅಮವ್ಯಾಸೆಗೆ ವಿಶೇಷ ಸ್ಥಾನಮಾನವಿದೆ. ಕರಾವಳಿ ಭಾಗದಲ್ಲಿ ಹೆಚ್ಚಾಗಿ ಈ ಸಮಯದಲ್ಲಿ ಹಾಲೇ ಮರದ ತೊಗಟೆ ಕಷಾಯವನ್ನು ಸೇವಿಸುತ್ತಾರೆ. ಆಟಿ ಅಮವ್ಯಾಸೆ ದಿನವಾದ ಅಂದು ಅನೇಕ ಜನರು ಈ ಕಷಾಯವನ್ನು ಸಿದ್ಧಪಡಿಸಿ ಸೇವಿಸಿ ಸಂಭ್ರಮಿಸಿವರು. ತುಳುವರ ಪ್ರಕಾರ ಆಟಿ ತಿಂಗಳಲ್ಲಿ ಬರುವ ಈ ಅಮವ್ಯಾಸೆಗೆ ಬಹಳಷ್ಟು ಪ್ರಾಮುಖ್ಯತೆ ಇರುತ್ತದೆ. ಅಮವ್ಯಾಸೆ ದಿನದಂದು ನಸುಕಿನಲ್ಲಿ ಎದ್ದು ಹಾಲೆ ಮರದ ತೊಗಟೆಯನ್ನು ಕಲ್ಲಿನಲ್ಲಿ ಜಜ್ಜಿ ತೆಗೆದು ಕಲ್ಲಿನಿಂದಲೇ ತೊಗಟೆ ಸ್ವಚ್ಛಗೊಳಿಸಿ ಗುದ್ದಿ ರಸ ತೆಗೆಯಲಾಗುತ್ತದೆ. ನಂತರ ಈ ರಸದೊಂದಿಗೆ ಬೆಳ್ಳುಳ್ಳಿ, ವಾಮ, ಕರಿಮೆಣಸನ್ನು ಕಡೆದು ಸೇರಿಸಿ ಕಷಾಯವನ್ನು ತಯಾರಿಸಲಾಗುತ್ತದೆ. ನಂತರ ಖಾಲಿ ಹೊಟ್ಟೆಯಲ್ಲಿಯೇ ಕಷಾಯವನ್ನು ಸೇವಿಸಿ ನಂತರ ಇದಕ್ಕೆ ಪೂರಕವಾಗಿ ಮೆಂತೆ ಗಂಜಿಯನ್ನು ಸೇವಿಸಲಾಗುತ್ತದೆ. ಕರಾವಳಿಯಲ್ಲಿ ಅಂದು ಲಕ್ಷಾಂತರ ಮಂದಿ ಮುಂಜಾನೆ ಎದ್ದು ಸಮುದ್ರ ಸ್ನಾನ ಮಾಡಿದ ನಂತರ ಈ ಕಷಾಯವನ್ನು ಸೇವಿಸಿ ಸಂಭ್ರಮಿಸಿವರು. ಈ ಕಷಾಯವು ಆಯುರ್ವೇದ ಔಷಧ ಗುಣವನ್ನು ಹೊಂದಿದ್ದು ಅತಿ ಹೆಚ್ಚು ರೋಗ ನಿರೋಧಕ ಶಕ್ತಿಯನ್ನು ಹೊಂದಿದೆ. ಈ ಕಷಾಯವನ್ನು ಸೇವಿಸಿದರೆ ಅತೀಸಾರ, ಅಜೀರ್ಣ, ಜಠರ ಸಂಬಂಧಿ ಕಾಯಿಲೆಗೆ ರಾಮಬಾಣವಾಗಿದೆ. ಅಲ್ಲದೇ ಗರ್ಭೀಣಿ ಮಹಿಳೆಯರು ಈ ಕಷಾಯವನ್ನು ಸೇವಿಸದರೆ ಈ ಕಷಾಯವನ್ನು ಸೇವಿಸಿದರೆ ಬಲವರ್ಧಕರಾಗುತ್ತಾರೆ ಎಂಬ ನಂಬಿಕೆ ಕೂಡಾ ತುಳುವರಲ್ಲಿದೆ.ತುಳುನಾಡಿನ ಈ ಆಟಿ ವಿಶೇಷ ಆಚರಣೆ ಇಂದಿಗೂ ನಂಬಿಕೆ ನೆಲೆಗಟ್ಟಿನ ಮೇಲೆ ನಡೆದುಕೊಂಡು ಬರುತ್ತಿದೆ. ಇದರಲ್ಲಿಯೂ ಹಾಲೆ ಮರದ ಕಷಾಯ ಸೇವನೆಯ ಆಚರಣೆಯು ಯುವಜನಾಂಗದಲ್ಲಿಯೂ ವಿಶಿಷ್ಟ ರೋಮಾಂಚನವನ್ನು ಹುಟ್ಟಿಸುತ್ತಿದೆ ಎಂಬುದವುದು ಗಮನಾರ್ಹ ಸಂಗತಿ.
ಕನ್ಯಾಣದ ಜನರ ಕಸಬು ಮೀನುಗಾರಿಕೆ ಮತ್ತು ಕೃಷಿಗಾರಿಕೆ ಕನ್ಯಾಣದಲ್ಲಿ ೫೦೦ ಮನೆಗಳಿದ್ದು  ಎಲ್ಲಾ ಸಮುದಾಯದ ಜನರು ವಾಸಿಸುತ್ತಾರೆ       
ಕನ್ಯಾಣದ ಮದ್ಯ ಭಾಗದಲ್ಲಿ ಮಹಾಸತೀಶ್ವರಿ ದೇವಸ್ತಾನವಿದೆ ಮತ್ತು ಮಲಸಾವರಿ ದೇವಸ್ತಾನವಿದ್ದು ಪ್ರತೀ ವರ್ಷವು ಜಾತ್ರೆ ನೆಡೆಯುತ್ತದೆ ಜಾತ್ರೆಯು ಜನವರಿ ತಿಂಗಳಿನ 18 ರಂದು ಜಾತ್ರೆ ನೆಡೆಯುತ್ತದೆ ಅಂದು ರಾತ್ರಿ ಕೆಂಡಸೇವೆ ನೆಡೆಯುತ್ತದೆ ಮಾರನೇ ದಿನ ತುಲಾಭಾರ ನೆಡೆಯುತ್ತದೆ ಮತ್ತು ದಕ್ಕೆ ಬಲಿ ಇತ್ಯಾದಿ ನೆಡೆಯುತ್ತದೆ ಮಾರನೇಯ ದಿನ ಮಲಸಾವರಿ ಕೋಲ ನೆಡೆಯುತ್ತದೆ ಕೋಲದ ನಂತರ ಬೆಳಿಗ್ಗೆ ಮಹಾ ಪೂಜೆ ಮದ್ಯಾಹ್ನ ಕುರಿ ಕೋಳಿ ಬಲಿ ಕೋಡುವ ಕಾರ್ಯಕ್ರಮ ಅಲ್ಲಿ ಮಲಸಾವರಿಗೆ ಬಲಿ ಕೊಟ್ಟ ಕುರಿ ಕೋಳಿಯನ್ನು ಪ್ರಾಸಾದವನ್ನಾಗಿ ಊರಿನ ಜನರಿಗೆ ಹಂಚುತ್ತಾರೆ ನಂತರ ಸಂಜೆ ಕೋಳಿ ಪಂದ್ಯಾವಳಿ ನೆಡೆಯುತ್ತದೆ ಅದೇ ದಿನ ರಾತ್ರಿ ಕಮಲಶಿಲೆ ಯಕ್ಷಗಾನ ಮಂಡಳಿಯಿಂದ ಹರಕೆ ಬಯಲಾಟ ನೆಡೆಯುತ್ತದೆ ಇದೆಲ್ಲವನ್ನು ಊರಿನ ಮುಖಂಡರು ಮತ್ತು ಪುಜಾರಿಮನೆಯವರು ನೆಡೆಸಿಕೊಂಡು ಹೋಗುತ್ತಾರೆ ನಂತರ ಕನ್ಯಾಣದಲ್ಲಿ ಶನೀಶ್ವರ ದೇವಸ್ತಾನವಿದ್ದು ವರ್ಷ ವರ್ಷವು ವಾರ್ಷೀಕೋತ್ಸವ ನೆಡೆಯುತ್ತದೆ ಕನ್ಯಾಣದ ಕೊನೆಯ ಭಾಗದಲ್ಲಿ ಮುಸ್ಲಿಮ್ ಸಮುದಾಯದ ಮಸೀದಿಯಿದ್ದು ನಂತರ ಕೋಡಿ ಸಿಗುತ್ತದೆ ಮೋದಲು ಕೋಡಿ ಹೈಸ್ಕೂಲ್ ಸಿಗುತ್ತದೆ ಆನಂತರ ಶ್ರೀ ರಾಮಮಂದಿರವಿದ್ದು ಅಲ್ಲಿಯು ಕೂಡ ವರ್ಷ ವರ್ಷವು ವಾರ್ಷೀಕೋತ್ಸವ ನೆಡೆಯುತ್ತದೆ ಎಲ್ಲಾ ಭಕ್ತಾದಿಗಳು ಬಂದು ಶ್ರೀರಾಮನ ಕ್ರಪೆಗೆ ಪಾತ್ರರಾಗುತ್ತಾರೆ ಇದನ್ನು ರಾಷ್ಟ್ರೀಯ ಸ್ವಯಂಸೇವಕ ಸಘದ ಕಾರ್ಯಕರ್ತರು ಹಾಗು ಊರಿನ ಮುಖಂಡರು ನೆಡೆಸಿಕೊಂಡು ಹೋಗುತ್ತಾರೆ ನಂತರ ಸಿಗುವುದೆ ಕೋಡಿ ಹಿರಿಯ ಪ್ರಾಥಮಿಕ ಪಾಠಶಾಲೆಯಿದ್ದು ಅಲ್ಲಿಯೇ ಕೋಡಿ ಗ್ರಾಮ ಪಂಚಾಯತ್ ಕೂಡ ಇರುತ್ತದೆ

ಕೋಡಿಯಲ್ಲಿ ಸುಮಾರು 2000 ಮನೆಗಳಿದ್ದು ಅಲ್ಲಿಯ ಜನರ ಕಸಬು ಮೀನುಗಾರಿಕೆ ಮತ್ತು ಕ್ರಷಿಯನ್ನು ಅವಲಂಬಿಸಿಕೊಂಡಿದ್ದಾರೆ

ವರ್ಗ:ಉಡುಪಿ ಜಿಲ್ಲೆ
ಬಾರ್ಬಿಕ್ಯೂ

thumb
thumb|ಅರ್ಜೆಂಟೀನಾದ ಪ್ಯಾಟಗೋನಿಯಾದಲ್ಲಿ ಬಾರ್ಬೆಕ್ಯೂ ತಯಾರಿಸಲಾಗುತ್ತದೆ
**ಬಾರ್ಬಿಕ್ಯೂ**, ಸಾಮಾನ್ಯವಾಗಿ ಇದ್ದಲಿನಿಂದ ಇಂಧನ ಒದಗಿಸಲಾದ, ಕಟ್ಟಿಗೆ ಉರಿಯ ಬಿಸಿ ಹೊಗೆಯಲ್ಲಿ ಆಹಾರವನ್ನು ಸುಡುವ ಒಂದು ವಿಧಾನ ಮತ್ತು ಉಪಕರಣ. ಅಮೇರಿಕಾದಲ್ಲಿ ಗ್ರಿಲ್ ಮಾಡುವುದೆಂದರೆ ಬೇಗನೆ ಈ ರೀತಿಯಲ್ಲಿ ಅಡಿಗೆ ಮಾಡುವುದು, ಆದರೆ **ಬಾರ್ಬಿಕ್ಯೂ** ಸಾಮಾನ್ಯವಾಗಿ ಗ್ರಿಲಿಂಗ್‍ಗಿಂತ ಕಡಿಮೆ ಶಾಖವನ್ನು ಬಳಸುವ, ಹಲವಾರು  ಗಂಟೆಗಳ ವಿಸ್ತರಿಸಲ್ಪಟ್ಟ ಅವಧಿಯವರೆಗೆ ಗಮನಿಸಲಾದ, ಹೆಚ್ಚು ನಿಧಾನವಾದ ವಿಧಾನ. ನಾಮಪದವಾಗಿ ಈ ಪದವು ಮಾಂಸ ಅಥವಾ ಅಡಿಗೆ ಉಪಕರಣವನ್ನೇ ನಿರ್ದೇಶಿಸಬಹುದು.

ವರ್ಗ:ಅಡಿಗೆ ಉಪಕರಣಗಳು
ವರ್ಗ:ಆಹಾರ
ಇದ್ದಿಲು

thumb

]]

 or soil, and firing it (circa 1890)]]
**ಇದ್ದಿಲು** ಇಂಗಾಲ, ಮತ್ತು ಯಾವುದೇ ಉಳಿದ ಬೂದಿಯನ್ನು ಒಳಗೊಂಡ, ಪ್ರಾಣಿ ಮತ್ತು ಸಸ್ಯ ಪದಾರ್ಥಗಳಿಂದ ನೀರು ಮತ್ತು ಇತರ ಬಾಷ್ಪಶೀಲ ಘಟಕಗಳನ್ನು ತೆಗೆದು ಪಡೆದ, ಒಂದು ತಿಳಿಗಪ್ಪು ಬಣ್ಣದ ಶೇಷ. ಇದ್ದಿಲನ್ನು ಸಾಮಾನ್ಯವಾಗಿ ನಿಧಾನ ತಾಪ ವಿಘಟನೆಯಿಂದ, ಅಂದರೆ ಕಟ್ಟಿಗೆ ಅಥವಾ ಇತರ ಪದಾರ್ಥಗಳನ್ನು ಆಮ್ಲಜನಕದ ಅನುಪಸ್ಥಿತಿಯಲ್ಲಿ ಕಾಯಿಸಿ (ತಾಪ ವಿಘಟನೆ, ಚಾರಿಂಗ್, ಜೈವಿಕ ಇದ್ದಿಲು ನೋಡಿ) ಉತ್ಪಾದಿಸಲಾಗುತ್ತದೆ. ಅದು ಸಾಮಾನ್ಯವಾಗಿ ಇಂಗಾಲದ ಅಶುದ್ಧ ರೂಪ ಏಕೆಂದರೆ ಅದರಲ್ಲಿ ಬೂದಿಯಿರುತ್ತದೆ; ಆದರೆ ಸಕ್ಕರೆ **ಇದ್ದಿಲು** ಸುಲಭವಾಗಿ ಲಭ್ಯವಿರುವ ಇಂಗಾಲದ ಅತಿ ಶುದ್ಧ ರೂಪಗಳ ಪೈಕಿ ಒಂದು, ವಿಶೇಷವಾಗಿ ಅದನ್ನು ಕಾಯಿಸುವ ಬದಲು ಹೊಸ ಕಲ್ಮಶಗಳು ಒಳಸೇರುವುದನ್ನು ಕಡಿಮೆಗೊಳಿಸಲು ಗಂಧಕಾಮ್ಲದೊಂದಿಗೆ (ಏಕೆಂದರೆ ಸಕ್ಕರೆಯಿಂದ ಕಲ್ಮಶಗಳನ್ನು ಮುಂಚೆಯೇ ತೆಗೆಯಬಹುದು) ನಿರ್ಜಲೀಕರಣ ಪ್ರತಿಕ್ರಿಯೆಯಿಂದ ತಯಾರಿಸಿದ್ದರೆ.
ಇದ್ದಿಲು ಒಂದು ದಹನಕ್ಕೊಳಗಾಗುವ ಕಪ್ಪು ಅಥವ ಕಂದು ಬಣ್ಣದ ಸಂಚಿತ ಬಂಡೆಗಳಾಗಿದ್ದು ಸಾಮಾನ್ಯವಾಗಿ ಕಲ್ಲಿನ ಸ್ತರಗಳಲ್ಲಿ ಪದರಗಳಂತೆ ಕಂಡುಬರುತ್ತದೆ.

## ಬಾಹ್ಯ ಕೊಂಡಿಗಳು 
*
*Simple technologies for charcoal making
*"On Charcoal" by Peter J F Harris
*Charcoal Making at Hopewell Furnace National Historic Site in Pennsylvania - U.S. National Park Service (Youtube video)

## ಉಲ್ಲೇಖಗಳು
ವರ್ಗ:ಇಂಧನಗಳು
ವರ್ಗ:ರಸಾಯನಶಾಸ್ತ್ರ
ಇವಾನ್ ಪಾವ್ಲೊವ್

## ಜೀವನ
**ಇವಾನ್ ಪವ್ಲೋವ್**, ಇವರು ರಷ್ಯಾದ ಖ್ಯಾತ ವೈದ್ಯ ವಿಜ್ಞಾನಿ. ಇವರು ೧೮೪೯ರಲ್ಲಿ ಮಧ್ಯ ರಷ್ಯಾದ ರೈಜಾನ್ ಎಂಬ ಗ್ರಾಮದಲ್ಲಿ ಜನಿಸಿದರು. ಇವರ ತಂದೆ ಪಾದ್ರಿಯಾಗಿದ್ದರು. ಹೀಗಾಗಿ ಧಾರ್ಮಿಕ ಶಾಲೆಯಲ್ಲಿ ಇವರ ಶಿಕ್ಷಣ ಪ್ರಾರಂಭವಾಯಿತು. ಉನ್ನತ ವ್ಯಾಸಂಗಕ್ಕಾಗಿ ಇವರು ಸೆಂಟ್ ಪೀಟರ್ ಬರ್ಗ್ ವಿಶ್ವವಿದ್ಯಾಲದಲ್ಲಿ ವೈದ್ಯಶಾಸ್ತ್ರ ವಿಭಾಗವನ್ನ ಸೇರಿಕೊಂಡರು.
## ಸಾಧನೆ
ಮುಂದೆ ಹೃದಯ ಕಾರ್ಯಗಳ ಮೇಲೆ ನರವ್ಯೂಹದ ಪ್ರಭಾವ ಕುರಿತು ಸಂಶೋಧನೆ ನಡೆಸಿದರು. ನಂತರ ಅದೇ ವಿಷಯದ ಮೇಲೆ ಪ್ರಭಂದ ಮಂಡಿಸಿ ವೈದ್ಯಶಾಸ್ತ್ರ ಪದವಿಯನ್ನು ಪಡೆದರು. ಇವರು ಜೀರ್ಣಾಂಗ ವ್ಯವಸ್ಥೆಯ ಕುರಿತು ಮಹತ್ವದ ಸಂಶೋಧನೆಯನ್ನ ಕೈಗೊಂಡರು. ಈ ಸಂಶೋಧನೆಗಾಗಿ ಅವರು ನಾಯಿಯ ಮೇಲೆ ಶಸ್ತ್ರಕ್ರಿಯೆ ನಡೆಸಿ, ಶಸ್ತ್ರಕ್ರೀಯಾ ವಿಧಾನವನ್ನ ಅಭಿವೃದ್ಧಿ ಪಡಿಸಿದರು.
ಇವಾನ್ ಪವ್ಲೋವ್, ರಷ್ಯಾದ ಮಿಲಿಟರಿ ಮೆಡಿಕಲ್ ಅಕಾಡಮಿಯ ವಿಜ್ಞಾನ ಪ್ರಾಧ್ಯಾಪಕರಾಗಿ, ನಂತರ ಶರೀರ ಕ್ರಿಯಾಶಾಸ್ತ್ರದ ಪ್ರಾಧ್ಯಾಪಕರಾಗಿ ಹಾಗು ಪ್ರಾಯೋಗಿಕ ವೈದ್ಯ ಕೇಂದ್ರದಲ್ಲಿ ಶರೀರ ಕ್ರಿಯಾಶಾಸ್ತ್ರದ ನಿರ್ದೇಶಕರಾಗಿ ಮೂವತ್ತು ವರ್ಷ ಸೇವೆ ಸಲ್ಲಿಸಿದರು. ಇವರು ೧೯೩೬ ರಲ್ಲಿ ವಿಧಿವಶರಾದರು.
## ಉಲ್ಲೇಖಗಳು
ವರ್ಗ:ವೈದ್ಯ ವಿಜ್ಞಾನಿಗಳು
ವರ್ಗ:ವೈದ್ಯಶಾಸ್ತ್ರ
ವರ್ಗ:ವೈದ್ಯ ವಿಜ್ಞಾನಿ
ಮೋಹನ್ ಅಗಾಶೆ

**ಮೋಹನ್ ಅಗಾಶೆ** ಭಾರತೀಯ ರಂಗ ಕಲಾವಿದ ಹಾಗೂ ಚಿತ್ರನಟ. ಇವರಿಗೆ ೧೯೯೬ರಲ್ಲಿ ಸಂಗೀತ ನಾಟಕ ಅಕಾಡಮಿಪ್ರಶಸ್ತಿ ದೊರೆತಿದೆ.ಇವರು ವೃತ್ತ್ರಿಯಲ್ಲಿ ಮನೋವೈದ್ಯರು. ಹಲವಾರು ಹಿಂದಿ  ಮತ್ತು ಮರಾಠಿ ಚಿತ್ರಗಳಲ್ಲಿ ನಟಿಸಿದ್ದಾರೆ.
### ಬಾಹ್ಯ ಸಂಪರ್ಕ
* 

ವರ್ಗ:ಕಲಾವಿದರು
ವರ್ಗ:ಚಲನಚಿತ್ರ ನಟರು
ಅಗಸ್ತ್ಯ ಮಲೈ

**ಅಗಸ್ತ್ಯ ಮಲೈ** ಪಶ್ಚಿಮ ಘಟ್ಟ ಶಿಖರಶ್ರೇಣಿಯಲ್ಲಿ ಕೇರಳ ರಾಜ್ಯದಲ್ಲಿರುವ ಒಂದು ಶಿಖರ.ಇದು ೬,೧೨೯ ಅಡಿ ಎತ್ತರವಿದೆ. ಈ ಶಿಖರದಿಂದ ಎರಡು ನದಿಗಳು ಜನಿಸುತ್ತವೆ. ತಾಮ್ರಪರ್ಣಿ ನದಿಯು ಪೂರ್ವಕ್ಕೆ ಹರಿದರೆ, ನೆಯ್ಯಾರ್ ನದಿಯು ಪಶ್ಚಿಮಕ್ಕೆ ಹರಿಯುತ್ತದೆ. ಪ್ರಾಚೀನ ನಂಬಿಕೆಯಂತೆ ಅಗಸ್ತ್ಯ ಮುನಿಯು ಯೋಗಿಯ ರೂಪದಲ್ಲಿ ಇನ್ನೂ ಈ ಶಿಖರದಲ್ಲಿ ವಾಸಿಸುತ್ತಿದ್ದಾರೆ.

ದಕ್ಷಿಣ ಭಾರತದ ಪಶ್ಚಿಮ ಘಟ್ಟಗಳಲ್ಲಿ ನೆಯ್ಯಾರ್ ವನ್ಯಜೀವಿ ಅಭಯಾರಣ್ಯದ ವ್ಯಾಪ್ತಿಯೊಳಗಿರುವ ಒಂದು ಎತ್ತರವಾದ ಬೆಟ್ಟ. ಈ ಶಿಖರವು ಕೇರಳದ ತಿರುವನಂತಪುರಂ ಜಿಲ್ಲೆಯ ಗಡಿಯ ಬಳಿ ತಮಿಳುನಾಡಿನ ಒಳಗೆ ಇದೆ. ಇದು ಭಾರತದ ಕೇರಳ (ಕೊಲ್ಲಂ ಮತ್ತು ತಿರುವನಂತಪುರಂ ಜಿಲ್ಲೆಯಲ್ಲಿ) ಮತ್ತು ತಮಿಳುನಾಡು (ಕನ್ಯಾಕುಮಾರಿ ಜಿಲ್ಲೆಯ ತಿರುನೆಲ್ವೇಲಿ ಜಿಲ್ಲೆ) ರಾಜ್ಯಗಳ ನಡುವೆ 'ಅಗಸ್ಥ್ಯಮಲ ಬಿಒಸ್ಫೆರೆ ರೆಸೆರ್ವ್' ಭಾಗವಾಗಿ ಗಡಿಯಲ್ಲಿ ನೆಲೆಗೊಂಡಿದೆ. 

ಅಗಸ್ತ್ಯ ಮಲೈ ಹಿಂದೂ ಮಹರ್ಷಿ ಅಗಸ್ತ್ಯರ ಭಕ್ತರು ಯಾತ್ರಾ ಕೇಂದ್ರವಾಗಿದೆ ಹಾಗೂ ಅಗಸ್ತ್ಯ ಮರ್ಹಷಿಯನ್ನು ಹಿಂದೂ ಪುರಾಣಗಳಲ್ಲಿ ಏಳು ಋಷಿಗಳಲ್ಲಿ ಒಬ್ಬರು ಎಂದು ಪರಿಗಣಿಸಲಾಗುತ್ತದೆ. ತಮಿಳು ಭಾಷೆಯ ಅಗಸ್ತ್ಯರ ವರವೆಂದು ಪರಿಗಣಿಸಲಾಗಿದೆ. ಒಂದು ಪೂರ್ಣ ಗಾತ್ರದ ಅಗಸ್ತ್ಯರ ಪ್ರತಿಮೆ ಶಿಖರದ ಮೇಲಿದೆ ಮತ್ತು ಭಕ್ತರು ಆ ಪ್ರತಿಮೆಗೆ ಪೂಜೆಗಳನ್ನು ಒದಗಿಸುತ್ತಾರೆ.

ವರ್ಗ:ಪಶ್ಚಿಮ ಘಟ್ಟಗಳು
ಸೌರ ವಿದ್ಯುತ್ಕೋಶ

thumb|ಒಂದು **ಸೌರ ವಿದ್ಯುತ್ಕೋಶ**
**ಸೌರ ವಿದ್ಯುತ್ಕೋಶ**ವು (**ದ್ಯುತಿವಿದ್ಯುಜ್ಜನಕ ಕೋಶ** ಎಂದೂ ಕರೆಯಲಾದ) ಬೆಳಕಿನ ಶಕ್ತಿಯನ್ನು ದ್ಯುತಿವಿದ್ಯುಜ್ಜನಕ ಪರಿಣಾಮದಿಂದ ನೇರವಾಗಿ ವಿದ್ಯುಚ್ಛಕ್ತಿಯಾಗಿ ಪರಿವರ್ತಿಸುವ ಒಂದು ವಿದ್ಯುತ್ ಸಾಧನ. ಅದು ಒಂದು ರೀತಿಯ **ದ್ಯುತಿವಿದ್ಯುತ್ ಕೋಶ** (ಏಕೆಂದರೆ ಅದರ ವಿದ್ಯುತ್ ಗುಣಲಕ್ಷಣಗಳು—ಉದಾಹರಣೆಗೆ ಪ್ರವಾಹ, ವಿದ್ಯುದ್ಬಲ, ಅಥವಾ ರೋಧವು—ಬೆಳಕು ಅದರ ಮೇಲೆ ಬಿದ್ದಾಗ ಬದಲಾಗುತ್ತವೆ), ಅಂದರೆ ಬೆಳಕಿಗೆ ಒಡ್ಡಲಾದಾಗ ಅದು ಯಾವುದೇ ಬಾಹ್ಯ ವಿದ್ಯುದ್ಬಲ ಮೂಲಕ್ಕೆ ಜೋಡಿಸಲ್ಪಡದೆಯೇ ವಿದ್ಯುತ್ಪ್ರವಾಹವನ್ನು ಉತ್ಪಾದಿಸಿ ಸಮರ್ಥಿಸುತ್ತದೆ. ಬೆಳಕಿನ ಮೂಲ ಅಗತ್ಯವಾಗಿ ಸೂರ್ಯ ಆಗದಿದ್ದಾಗಲೂ (ಉದಾಹರಣೆಗೆ ದೀಪ-ಪ್ರಕಾಶ, ಕೃತಕ ಬೆಳಕು) ಕೋಶಗಳನ್ನು *ದ್ಯುತಿವಿದ್ಯುಜ್ಜನಕ* ಎಂದು ವಿವರಿಸಬಹುದು.

ವರ್ಗ:ಶಕ್ತಿ ಪರಿವರ್ತನೆ
ವಿದ್ಯುನ್ಮಾನ ತ್ವಚೆ

**ವಿದ್ಯುನ್ಮಾನ ತ್ವಚೆ** ಅಥವಾ **ವಿ-ತ್ವಚೆ**ಯು ಮಾನವ ತ್ವಚೆಯನ್ನು ಒಂದು ಅಥವಾ ಹೆಚ್ಚು ಪ್ರಕಾರಗಳಲ್ಲಿ ಅನುಕರಿಸುವ ಒಂದು ತೆಳುವಾದ ವಿದ್ಯುನ್ಮಾನ ವಸ್ತು. ನಿರ್ದಿಷ್ಟವಾಗಿ, ಮಾನವ ತ್ವಚೆಯು ಒತ್ತಡ ಹಾಗು ತಾಪಮಾನವನ್ನು ಗ್ರಹಿಸಬಲ್ಲದು, ಹಿಗ್ಗಬಲ್ಲದು, ಮತ್ತು ತನ್ನಷ್ಟಕ್ಕೆ ತಾನೇ ಗುಣಪಡಿಸಿಕೊಳ್ಳಬಲ್ಲದು. ವಿದ್ಯುನ್ಮಾನ ತ್ವಚೆಯು ಈ ಕಾರ್ಯಗಳನ್ನು ಯಂತ್ರಮಾನವ ಮತ್ತು ಆರೋಗ್ಯ ಅನ್ವಯಗಳಿಗೆ ಅನ್ವಯಿಸುವ ಗುರಿಹೊಂದಿದೆ.

ವರ್ಗ:ಉದಯೋನ್ಮುಖ ತಂತ್ರಜ್ಞಾನಗಳು
ಕ್ವಾಂಟಮ್

ಭೌತಶಾಸ್ತ್ರದಲ್ಲಿ, **ಕ್ವಾಂಟಮ್** ಒಂದು ಸಂವಹನದಲ್ಲಿ ಭಾಗಿಯಾದ ಯಾವುದೇ ಭೌತಿಕ ವಸ್ತುವಿನ ಕನಿಷ್ಠ ಪ್ರಮಾಣ. ಇದರ ಹಿಂದೆ, ಒಂದು ಭೌತಿಕ ಗುಣಲಕ್ಷಣವನ್ನು "ಪ್ರತ್ಯೇಕ ಮೌಲ್ಯಗಳಲ್ಲಿ ನೋಡಬಹುದು" (ಕ್ವಾಂಟೈಜ಼್) ಎಂಬ ಮೂಲಭೂತ ಕಲ್ಪನೆ ಕಂಡುಬರುತ್ತದೆ, ಇದನ್ನು "ಕ್ವಾಂಟೀಕರಣದ ಊಹಾಸಿದ್ಧಾಂತ" ಎಂದು ನಿರ್ದೇಶಿಸಲಾಗುತ್ತದೆ. ಇದರ ಅರ್ಥ ಪ್ರಮಾಣವು ನಿರ್ದಿಷ್ಟ ಪ್ರತ್ಯೇಕ ಮೌಲ್ಯಗಳನ್ನು ಮಾತ್ರ ತೆಗೆದುಕೊಳ್ಳಬಹುದು.

ವರ್ಗ:ಕ್ವಾಂಟಮ್ ಭೌತಶಾಸ್ತ್ರ
ವರ್ಗ:ಭೌತಶಾಸ್ತ್ರ
ಟ್ರೇಲರ್

**ಟ್ರೇಲರ್** ಅಥವಾ **ಮುನ್ನೋಟ**ವು ಭವಿಷ್ಯದಲ್ಲಿ ಚಿತ್ರಮಂದಿರದಲ್ಲಿ ಪ್ರದರ್ಶನಗೊಳ್ಳುವ ಕಥಾಚಿತ್ರಕ್ಕಾಗಿ ಒಂದು ಜಾಹೀರಾತು. "ಟ್ರೇಲರ್" ಪದವು ಮೂಲತಃ ಅವನ್ನು ಕಥಾಚಿತ್ರ ಪ್ರದರ್ಶನದ ಕೊನೆಯಲ್ಲಿ ತೋರಿಸುತ್ತಿದ್ದರಿಂದ ಬಂದಿದೆ. ಆ ಅಭ್ಯಾಸ ಬಹುಕಾಲ ಉಳಿಯಲಿಲ್ಲ, ಏಕೆಂದರೆ ಗ್ರಾಹಕರು ಚಿತ್ರಗಳು ಮುಗಿದ ನಂತರ ಹೊರಟುಬಿಡುವ ಪ್ರವೃತ್ತಿ ಹೊಂದಿದ್ದರು, ಆದರೆ ಆ ಹೆಸರೇ ಉಳಿದುಕೊಂಡಿದೆ.
## ಬಾಹ್ಯ ಸಂಪರ್ಕಗಳು
* "History', MovieTrailerTrash.com
* Frame by Frame: Film Trailers by University of Nebraska–Lincoln Film Studies Professor Wheeler Winston Dixon
* Movie Trailers Daily: Latest movies trailers, high quality HQ HD trailers.

ವರ್ಗ:ಚಲನಚಿತ್ರ ಜಾಹೀರಾತು ಸಾಮಗ್ರಿ
ನ್ಯೂ ಮೆರೀನ್ ಲೈನ್ಸ್, ಮುಂಬೈ

ದಕ್ಷಿಣ ಬೊಂಬಾಯಿನ ಅತಿ ಹೆಚ್ಚು ಜನಸಂದಣೆಯ ಹಾಗೂ ವ್ಯವಸ್ಥಿತವಾದ, ಅಚ್ಚುಕಟ್ಟಾದ  ಸುಂದರ ಸ್ಥಳಗಳಲ್ಲಿ ಇದೊಂದು. ಇದೇ ಹೆಸರಿನ ಒಂದು ರೈಲ್ವೆ ನಿಲ್ದಾಣವೂ ಇದೆ. ಇದು 'ಪಶ್ಚಿಮ ರೈಲ್ವೆ'ಗೆ ಸೇರಿದೆ. ಸನ್. ೧೮೦೦ ರಲ್ಲಿ 'ಮೆರಿನ್ ಬ್ಯಟಾಲಿಯನ್ ರೈಲ್ವೆ 'ಎಂಬ ಮಿಲಿಟರಿ ಸಂಘಟನೆ ನಿರ್ಮಾಣ ಕಾರ್ಯವನ್ನು ಕಗೆತ್ತಿಕೊಂಡಿತು. ಕಾಲಾಂತರದಲ್ಲಿ ಈ ಮೆರೀನ್ ಬ್ಯಟಾಲಿಯನ್ ಲಿನ್ಸ್ ಮಿಲಿಟಾರಿ ಎಸ್ಟಾಬ್ಲಿಶ್ ಮೆಂಟ್ ರೆಸಿಡೆನ್ಷಿಯಲ್ ಕ್ವಾರ್ಟರ್ಸ್ ಆಗಿಪರಿವರ್ತನೆ ಗೊಂಡಿತು. (ಮೆಟ್ರೋ ಅಡ್ ಲ್ಯಾಬ್ಸ್) ಈಗಿನ ಮೆಟ್ರೋ  ಟಾಕೀಸ್ ನಹತ್ತಿರದಿಂದ ದಕ್ಷಿಣಕ್ಕೆ ಮೆರೀನ್ ಲೈನ್ಸ್ ನ ವರೆಗೆ ಲೋಕಲ್ ಟ್ರೇನ್ ಗಳು ಚಲಿಸುತ್ತವೆ.
* ಬಾಂಬೆ ಹಾಸ್ಪಿಟಲ್, 
* ಲಬರ್ಟಿ ಸಿನಿಮಾಗಳಿವೆ.
ಈಗ ಈ ರಸ್ತೆಯನ್ನು 'ವಿ. ಥಾಕರ್ಸೆ ರೋಡ್ 'ಎಂದು ಕರೆಯುತ್ತಾರೆ. ಸ್ಟೇಷನ್ ಬಳಿ 'ಹೆಸರಾಂತ ಪ್ರೊಮೆನೇಡ್ 'ಇದೆ.
## ಅತಿ ಕಿಕ್ಕಿರಿದ ಜನಸಂದಣೆಯ ಭಾಗ
ಮೆರಿನ್ ಲೈನ್ಸ್ ನ ಪೂರ್ವಭಾಗದಲ್ಲಿ ಹೆಚ್ಚು ವಸತಿಗೃಹಗಳಿಲ್ಲ. ಆದರೆ ಇಲ್ಲಿಗೆ ಬಂದು ಹೋಗುವರ ಜನಸಂಖೆ ಅಪಾರ. ಆಫೀನಲ್ಲಿ ದುಡಿಯುವ ಕೆಲಸಗಾರರು, ಟ್ರೇಡರ್ಸ್ ಗಳು, ಶಾಪ್ ಕೀಪರ್ ಗಳು, ಈ ಜಾಗದಲ್ಲಿ ಕಿಕ್ಕಿರಿದು ಎಲ್ಲೆಡೆ ತುಂಬಿರುತ್ತಾರೆ. ವಿಶ್ವದ ಯಾವುದೇ ಅತಿ ಹೆಚ್ಚು ಕಿಕ್ಕಿರಿದ ಜನವಸತಿಯ  ಕೇಂದ್ರಗಳಲ್ಲೊಂದು ಎಂದು ಗುರುತಿಸಲಾಗಿದೆ. ಒಂದು ಚದರ ಮೈಲಿಯಲ್ಲಿ ೨೯೧,೯೮೧ ಜನ ವಾಸಿಸುತ್ತಾರೆ. 'ನ್ಯೂ ಮೆರೀನ್  ಲೈನ್ಸ್,' ಎಂದು ಕರೆಯಲಾಗುವ ಭೋರ್ಗರೆಯುವ ಕಡಲು ಗುಂಟದ ರಸ್ತೆಯ  ಎದುರಿಗೆ ಕಾಣುವ 'ಕ್ವೀನ್ ನೆಕ್ಲೇಸ್' ನ ಒಂದು ಭಾಗ ನಾಗರಿಕರಿಗೆ ಕಾಣಿಸುತ್ತದೆ.  ಆಗಿನ ಕಾಲದಲ್ಲಿ ಸುಪ್ರಸಿದ್ಧವಾಗಿದ್ದ 'ಆರ್ಟ್ ಡೆಕೊ ವಾಸದ ಮನೆಗಳು' ಅರಬ್ಬೀ  ಸಮುದ್ರದ ಎದುರಿಗೇ ನಿರ್ಮಿಸಲ್ಪಟ್ಟಿವೆ.
## ಮ್ಯುನಿಸಿಪಲ್ ಕ್ರೆಮೆಟೋರಿಯಂ
ರೈಲ್ವೆ ನಿಲ್ದಾಣದ ಹತ್ತಿರವೇ 'ಮುಸಲ್ಮಾನರ ಸಿಮೆಟ್ರಿ' ಸಹ ಇದೆ. 'ಮುನಿಸಿಪಾಲಿಟಿ ಕ್ರೆಮೆಟೋರಿಯಮ್,' 'ಚಂದನ್ ವಾಡಿ' ಮೆರಿನ್ ಡ್ರೈವ್ ಫ್ಲೈ ಒವರ್ ಹತ್ತಿರವಿದೆ.
ನ್ಯೂ ಮೆರಿನ್ ಲೈನ್ಸ್ ದಕ್ಷಿಣ ಮುಂಬಯಿನಲ್ಲಿದೆ. **ಚರ್ಚ್ ಸ್ಟೇಷನ್ ಹತ್ತಿರದ ಕಚೇರಿಗಳು** :
* ಯು.ಟಿ. ಐ.
*.ಆರ್. ಒ. ಸಿ.
* ರೆಜಿಸ್ಟರ್ಡ್ ಕಂಪೆನಿಗಳು
* ಕಸ್ಟಮ್ಸ್, ಮರಿನ್ ಮತ್ತು ಪ್ರೆವೆನ್ಶನ್ ವಿಂಗ್
* ಇನ್ಕಮ್ ಟ್ಯಾಕ್ಸ್, ಆಪೀಸ್,
* ಗವರ್ನ್ಮೆಂಟ್ ಕಚೇರಿಗಳು
* ಏಜೆನ್ಸಿ ಗಳಿವೆ.
## ದೂರದೂರದ ತಾಣಗಳಿಗೆ ರೈಲುಸಂಚಾರ
ಚರ್ಚ್ ಗೇಟ್ ರೈಲ್ವೆ ನಿಲ್ದಾಣದಿಂದ ಉತ್ತರ ಮುಂಬಯಿ ಕಡೆಗೆ ೪ ರೈಲ್ವೆ ಕಂಬಿಗಳ ಟ್ರಾಕ್ ಇದೆ. ಎರಡು ವೇಗವಾಗಿ, ಮತ್ತು ಎರಡು ಕಡಿಮೆ ವೇಗದಲ್ಲಿ ಹೋಗುವ ಲೋಕಲ್; ರೈಲ್ ಗಳಿವೆ.  ಬಾಂದ್ರ, ಅಂಧೇರಿ,  ಕಾಂದಿವಲಿ, ಬೋರಿವಲಿ, ವಲ್ಸಾಡ್,  ಮೊದಲಾದ ದೂರದ ಸಬರ್ಬ್ ಗಳಿಗೆ ಲೋಕಲ್  ರೈಲುಗಳು ಪ್ರವಹಿಸುತ್ತವೆ.

ವರ್ಗ:ಮುಂಬಯಿಯ ಪ್ರಸಿದ್ಧ ತಾಣಗಳು
ಲಿಂಕಿಂಗ್ ರೋಡ್ ಮುಂಬೈ

**ಲಿಂಕಿಂಗ್ ರೋಡ್**  ಎನ್ನುವ ಹೆಸರಿನ ಜನಪ್ರಿಯ ಶಾಪಿಂಗ್ ತಾಣಕ್ಕೆ  ಮುಂಬಯಿ ಮಹಾಪಾಲಿಕೆಯವರು ವಿಠಲ್ ಭಾಯ್ ಪಟೇಲ್ ರೋಡ್ ಎಂದು ಹೆಸರಿಟ್ಟಿದ್ದಾರೆ. ಆದರೆ ಅಲ್ಲಿನ ನಿವಾಸಿಗಳಿಗೆ ಹಿಂದಿನ ಹೆಸರೇ ಪ್ರಿಯ. ಮೊದಲಿದ್ದ ನಿಜವಾದ ಹೆಸರು ದಾದಾಭಾಯ್ ನವರೋಜಿ ರಸ್ತೆ ಎಂದು. ಮುಂಬಯಿನ ಬಾಂದ್ರ ಟಾಕೀಸ್ ನಿಂದ ಶಾಂತಿ ಆಶ್ರಮಕ್ಕೆ ಹೋಗಬೇಕಾದರೆ ಲಿಂಕಿಂಗ್ ರೋಡ್ ಮುಖಾಂತರವೇ ಹೋಗಬೇಕು. ಲಿಂಕಿಂಗ್ ರೋಡ್  ಶಾಪಿಂಗ್ ಮಾಡಲು ಹೇಳಿಮಾಡಿಸಿದ ತಾಣವಾಗಿದೆ.  ರಾಷ್ಟ್ರದ ಎಲ್ಲೆಲ್ಲಿಂದ ಗ್ರಾಹಕರು ಗುಂಪುಗುಂಪಾಗಿ ಪದಾರ್ಥಗಳನ್ನು  ಶಾಪಿಂಗ್ ಮಾಡಲು ಜನ ಬರುತ್ತಾರೆ. ಥಾಣೆ-ಡೊಂಬಿವಲಿ ಬೆಲ್ಟ್, ಭಿವಂಡಿ-ಡೊಂಬಿವಲಿ ಬೆಲ್ಟ್, ಲಿಂಕಿಂಗ್ ರೋಡ್ ಕೊನೆಗೆ ಶಾಪಿಂಗ್ ಮಾಡಲು ಹೋಗುತ್ತಾರೆ. ಈ ಜಿಲ್ಲೆಯಲ್ಲಿ ಅಂತಾರಾಷ್ಟ್ರೀಯ ಬ್ರಾಂಡ್‍ಗಳೆಲ್ಲಾ ಯಾವುದು ಬೇಕಾದರೂ ಸಿಗುತ್ತದೆ. ಗ್ರಾಹಕರ ಕಿಸೆಯ ಶಕ್ತಿಗೆ ಅನುಗುಣವಾಗಿ ಬೇಕಾದರೆ ಕಳಪೆಗುಣಮಟ್ಟದ ನಕಲಿ ಚೈನೀಸ್ ಪದಾರ್ಥಗಳು ಸಿಗುತ್ತದೆ.

## ಇತಿಹಾಸ
ಸುಮಾರು ೪೦ ರ ದಶಕದಲ್ಲಿ ದೂರದ ಬಾಂದ್ರ-ಜುಹು ತಲುಪಲು, ಲಿಂಕಿಂಗ್ ರೋಡ್ ಕೆಲವೇ ಮೊದಲನೆಯ ಸಂಪರ್ಕ ರಸ್ತೆಯಾಗಿತ್ತು. ಹಾಗೆಯೇ ಅತಿ ಪುರಾತನ ದಾದಾಭಾಯ್ ನವರೋಜಿ ರಸ್ತೆ ಜನರಿಗೆ ಪರಿಚಯವಿತ್ತು.  ಸಾಂತಾಕೃಝ್ ನಲ್ಲಿ ಸುಪ್ರಸಿದ್ಧ ಆರ್ಯ ಸಮಾಜ್ ಮಂದಿರ್ ಇದೆ. ಕಡೆಯಲ್ಲಿ ಜುಹು ಉದ್ಯಾನ್ ಇದೆ. ಅಲ್ಲಿ ಒಂದು ಏರೋಪ್ಲೇನ್ ಮಾದರಿಯ ಒಂದು ಇತ್ತು. ದಾರಿಯುದ್ದಕ್ಕೂ ಒಳ್ಳೆಯ ಬಿಜಿನೆಸ್ ಮಳಿಗೆಗಳ ಸಾಲೇ ಇದೆ. ಡಿಪಾರ್ಟ್ಮೆಂಟಲ್ ಸ್ಟೋರ್ಸ್, ಬ್ರಾಂಡ್ ವಸ್ತುಗಳು, ರಸ್ತೆಯಲ್ಲಿ ಮಾರುವ ಗಾಡಿಗಳು, ಇತರೆ ಬಟ್ಟೆ ಅಂಗಡಿಗಳು, ಬಟ್ಟೆ ವ್ಯಾಪಾರ ಹೆಚ್ಚಾಗಿ ಆಗುತ್ತದೆ. ರಸ್ತೆಯ್ದ್ದಕ್ಕೂ ಹರಡಿರುವ ಕೆಫೆ ಮತ್ತು ರೆಸ್ಟಾರೆಂಟ್ ಗಳು, ರಸ್ತೆಯುದ್ದಕ್ಕೂ ಮನೆಮಾಡಿವೆ. ರಸ್ತೆ ೫ ಕಡೆಗಳಿಂದ ಕಾಣಿಸಿಕೊಳ್ಳುತ್ತದೆ. ಹಿಂದೂಸ್ತಾನ್ ಪೆಟ್ರೋಲಿಯಮ್ ಪಂಪ್ ಸ್ಟೇಷನ್ ಬಳಿ, ಎಸ್.ವಿ.ರೋಡ್, ಬಾಂದ್ರ ಸ್ಟೇಷನ್ ರೋಡ್, ಟರ್ನರ್ ರೋಡ್, ಮತ್ತು ಲಿಂಕಿಂಗ್ ರೋಡ್. ಈ ಕ್ರಾಸ್ ರೋಡ್ ನಿಂದ ಎಚ್.ಪಿ.ಪೆಟ್ರೋಲ್ ಪಂಪ್ ಮತ್ತು ಬ್ಯಾಂಕ್ ಆಫ್ ಬರೋಡಾ ಸಿಗುತ್ತವೆ. ಲಿಂಕಿಂಗ್ ರೋಡ್ ನಲ್ಲಿ ಹಾಗೆ ಉತ್ತರಕ್ಕೆ ಮುಂದುಹೋದರೆ, ಶೀತಲ್ ಸಮುದ್ರ ಡಬಲ್ ಬುಲ್ ಜೀನ್ಸ್ ಶಾಪ್ ಸಿಗುತ್ತವೆ.

## ಹಲವಾರು ಬಗೆಯ ವಸ್ತುಗಳು
ಫರ್ನೀಚರ್ ವಾಲ ಶಾಪ್ ಗಳ ದೊಡ್ಡ ಸಾಲು, ಮತ್ತೊಂದು ಕ್ರಾಸ್ ರೋಡ್ ಬರುವುದರೊಳಗೆ, ಇಲ್ಲೇ ಭಾರತ್ ಪೆಟ್ರೋಲಿಯಂ ಪಂಪ್ ಕಾಣಿಸುತ್ತದೆ.  ಬಲಕ್ಕೆ ತಿರುಗಿದರೆ ಎರಡೂ ರಸ್ತೆ ಸೇರುವ ಜಾಗದಲ್ಲಿ ಮುಂದೆ ನೇರವಾಗಿ ಹೋದರೆ, ಎಸ್.ವಿ.ರೋಡ್ ದಾಟಿ, ಗೈಟಿ, ಗಾಲಾಕ್ಸಿ, ಚಿನೆಮ, ಎಡಕ್ಕೆ ಎನ್‍ಫೀಲ್ಡ್ ಶೋರೂಮ್ ಇದೆ.ಮತ್ತು ಭಾರ್ಗವಸ್ ಮ್ಯೂಸಿಕ್ ಶಾಪ್ ಉಪನಗರದಲ್ಲಿ ಇದೊಂದು ಅಂಗಡಿಯಲ್ಲಿ ಅತ್ಯುತ್ತಮವಾದ ಮ್ಯೂಸಿಕ್ ಇನ್ಸ್ಟ್ರುಮೆಂಟ್ಸ್ ಸಿಗುತ್ತದೆ. ಮುಂದೆ ವಾಟರ್ ಫೀಲ್ಡ್ ರೋಡ್ ಸಿಗುತ್ತದೆ. ಝೆನ್ಝಿ ಮತ್ತು ಗಾಸ್ ಶೋರೂಂ ಬಲಕ್ಕೆ, ಎಡಕ್ಕೆ ರೆಡ್ ಬಾಕ್ಸ್ ರೆಸ್ಟಾರೆಂಟ್ ಇವೆ. ಅದೇ ರಸ್ತೆಯಲ್ಲಿ ಮುಂದೆ ಸಾಗಿದರೆ, ದಕ್ಷಿಣದಕಡೆಗೆ ಸಿಐಜೊ ರೆಸ್ಟಾರೆಂಟ್ ಕಾಣಿಸುತ್ತದೆ. ಪೆರ್ರಿ ಕ್ರಾಸ್ ರೋಡ್ ಕೊನೆಯದು.  ಆರ್. ಡಿ. ಕಾಲೇಜ್ ಶಾಪಿಂಗ್ ಏರಿಯ, ಮೊದಲ ೫೦ ಮೀ ದೂರದಲ್ಲಿ ಎಡಭಾಗದಲ್ಲಿ ಮಹಿಳೆಯರ ಬಟ್ಟೆ ಮಕ್ಕಳ ಮತ್ತು ಶೂಸ್, ಮೆಟ್ರೊ, ಆಡಿದಾಸ್, ವ್ಯಾನ್ ಹ್ಯುಸೆನ್,  ಮೆಕ್ಡೊನಾಲ್ಡ್ಸ್  ಮೊದಲಾದ ಅಂತಾರಾಷ್ಟ್ರಿಯ ಬ್ರಾಂಡ್ ಮಳಿಗೆಗಳು. ಕೀಫ್ ಸಿ ಮುಖಾಂತರ ಸುಮಾರು ೨೦೦ ಮೀ ಖಾರ್ ಹತ್ತಿರದ ಎಮ್.ಟಿ.ಎನ್.ಎಲ್ ವರೆಗೆ ಮುಂದೆ ಹೋದರೆ,  ೩ ಆಡಿದಾಸ್ ಶೂ ಶಾಪ್ ಗಳಲ್ಲಿ ಒಂದು ಕಾಣಿಸುತ್ತದೆ. ರೇಮಾಂಡ್, ಪ್ರೊಲಿನ್, ಮತ್ತು ಫಿಲ ಶೋರೂಮ್ಸ್ ಸಿಗುತ್ತದೆ. ಹೆಸರಾಂತ ;ರಹೇಜಾ ಕನ್ಸ್ಟ್ರಕ್ಸನ್ಸ್; ಇದೆ. **ಬಾಂದ್ರಾ ಮತ್ತು ಖಾರ್ ನಡುವಿನ ಸಂದಿಸುವ ರಸ್ತೆ ಮುಂದೆ ಸಾಗಿದರೆ,**
* ನೈಕ್,
* ರೀಬಾಕ್,ಶೋರೂಮ್
* ಮುಫ್ತಿ ಶೋರೂಂ 
* ಡಾಕರ್ಸ್ ಶೋರೂಮ್,
* ಆಕ್ಸಿಸ್ ಬ್ಯಾಂಕ್,
* ಸ್ಟಾಂಡರ್ಡ್ ಚಾರ್ಟರ್ಡ್ ಬ್ಯಾಂಕ್
* ಲ್ಯುಯಿಸ್ ಫಿಲಿಪ್
* ಸಿಟಿಬ್ಯಾಂಕ್, 
* ವಿಲ್ಲಿಸ್
* ಲೈಫ಼್ ಸ್ಟೈಲ್ ಡಾಚ್ ಬ್ಯಾಂಕ್, 
* ಜಿಕೆಜಿ ಆಪ್ಟಿಕಲ್ಸ್,ಸ್ಪೆಕ್ಟಾಕಲ್ಸ್ ಶೊರೂಂ,
* ಓಸಿಮ್ ಶೋರೂಂ
* ಲ್ಯುಯಿಸ್, ಸ್ಪೈಕರ್,ಗಳಿವೆ.

## ಬಗೆ ಬಗೆಯ ದಿನಬಳಕೆಯ ಫ್ಯಾಶನ್ ವಸ್ತುಗಳು
ಲಿಂಕ್ ರೋಡ್ ಜೊತೆಗೆ ಉದ್ದಕ್ಕೆ ಸಾಂತಾಕೃಝ್ ಕಡೆ ಸಾಗಿದರೆ, ಅಲ್ಲಿ ೪ ರೋಡುಗಳು ಸೇರುವ ಜಾಗವಿದೆ. 
* ಉತ್ತರದಲ್ಲಿ ಮನೆಗಳು ಸಿಗುತ್ತವೆ. 
* ಬಲಕ್ಕೆ ಎಸ್.ವಿ.ರೋಡ್ 
* ಎಡಕ್ಕೆ ಏರ್ ಇಂಡಿಯ ಪಾರ್ಕ್, ಮಾಡೆಲ್ಮ್ ಮುಂದೆ ಹಾಗೆ
* ಜುಹು ಲಾಂಗ್ ಮುಖಾಂತರ
* ಸನ್ ಎನ್.ಸ್ಯಾಂಡ್ ಹೋಟೆಲ್ ಕಡೆ ಹೋಗಬಹುದು.

## ಉಲ್ಲೇಖಗಳು

ವರ್ಗ:ಮುಂಬಯಿ
ಕನ್ನಾಳ (ಬಸವನ ಬಾಗೇವಾಡಿ)

**ಕನ್ನಾಳ** ಗ್ರಾಮವು  ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.

## **ದೇವಾಲಯಗಳು**
ಶ್ರೀ ಮಹಾಲಕ್ಷ್ಮಿ  ದೇವಸ್ಥಾನ,  ಶ್ರೀ ದುರ್ಗಾದೇವಿ ದೇವಲಯ,  ಶ್ರೀ ಮಲ್ಲಿಕಾರ್ಜುನ ದೇವಾಲಯ,  ಶ್ರೀ ಬಸವೇಶ್ವರ ದೇವಾಲಯ, ಶ್ರೀ ವೆಂಕಟೇಶ್ವರ ದೇವಾಲಯ, ಶ್ರೀ ಪಾಂಡುರಂಗ ದೇವಾಲಯ ಹಾಗೂ  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.

## **ಮಸೀದಿಗಳು**
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.

## **ನೀರಾವರಿ**
ಗ್ರಾಮದ  ಪ್ರತಿಶತ  ೯೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು, ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ, ದ್ರಾಕ್ಷಿ, ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

## **ಹಬ್ಬಗಳು**
ಪ್ರತಿವರ್ಷ   ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.

## **ಶಿಕ್ಷಣ**
ಗ್ರಾಮದಲ್ಲಿ  **ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ** ಇದೆ.

ವರ್ಗ:ಬಿಜಾಪುರ ಜಿಲ್ಲೆ
ಕ್ವಾಂಟಮ್ ಗಣಕಯಂತ್ರ

[thumb|[ಬ್ಲಾಕ್ ಗೋಳವು ಕ್ವಾಂಟಮ್ ಗಣಕಯಂತ್ರಗಳ ಮೂಲಭೂತ ನಿರ್ಮಾಣ ಘಟಕವಾದ ಒಂದು ಕ್ಯೂಬಿಟ್‍ನ ಒಂದು ಚಿತ್ರಣ.]]
**ಕ್ವಾಂಟಮ್ ಗಣಕಯಂತ್ರ**ವು ದತ್ತದ ಮೇಲೆ ಕಾರ್ಯಗಳನ್ನು ನಡೆಸಲು ಅಧಿನಿವೇಶನ ಮತ್ತು ತೊಡಕಿನಂಥ ಕ್ವಾಂಟಮ್ ಯಂತ್ರಶಾಸ್ತ್ರೀಯ ವಿದ್ಯಮಾನಗಳನ್ನು ನೇರ ಬಳಕೆ ಮಾಡುವ ಒಂದು ಗಣನಾ ಸಾಧನ. ಕ್ವಾಂಟಮ್ ಗಣಕಯಂತ್ರಗಳು ವಿದ್ಯುನ್ನಿಯಂತ್ರಕಗಳ ಮೇಲೆ ಆಧಾರಿತವಾದ ಅಂಕೀಯ ಗಣಕಯಂತ್ರಗಳಿಗಿಂತ ಬೇರೆಯಾಗಿವೆ. ಅಂಕೀಯ ಗಣಕಯಂತ್ರಗಳಲ್ಲಿ ದತ್ತವನ್ನು ದ್ವಿಮಾನ ಅಂಕಿಗಳಲ್ಲಿ ಸಂಕೇತೀಕರಿಸುವುದು ಅಗತ್ಯವಾದರೆ, ಕ್ವಾಂಟಮ್ ಗಣನೆಯು ದತ್ತವನ್ನು ಚಿತ್ರಿಸಲು ಮತ್ತು ಈ ದತ್ತದ ಮೇಲೆ ಕಾರ್ಯಗಳನ್ನು ನಡೆಸಲು ಕ್ವಾಂಟಮ್ ಗುಣಲಕ್ಷಣಗಳನ್ನು ಬಳಸುತ್ತದೆ. 

ಕ್ವಾಂಟಮ್ ಗಣಕಯಂತ್ರದಲ್ಲಿ ಹಲವಾರು ಮಾದರಿಗಳಿವೆ. ಕ್ವಾಂಟಮ್ ಸರ್ಕ್ಯೊಟ್ ಮಾದರಿ, ಕ್ವಾಂಟಮ್ ಟ್ಯೂರಿಂಗ್ ಯಂತ್ರ, ಅಡಿಯಬ್ಯಾಟಿಕ್ ಕ್ವಾಂಟಮ್ ಯಂತ್ರ, 

## ಬಾಹ್ಯ ಸಂಪರ್ಕಗಳು
* Stanford Encyclopedia of Philosophy: "Quantum Computing" by Amit Hagar.
* Quantum Annealing and Computation: A Brief Documentary Note, A. Ghosh and S. Mukherjee
* Maryland University Laboratory for Physical Sciences : conducts researches for the quantum computer-based project led by the NSA, named 'Penetrating Hard Target'.
* Visualized history of quantum computing 
* Quantum Annealing and Analog Quantum Computation by Arnab Das and BK Chakrabarti 
* 
* Patenting in the field of quantum computing 

;Lectures
* Quantum computing for the determined – 22 video lectures by Michael Nielsen
* Video Lectures  by David Deutsch
* Lectures at the Institut Henri Poincaré (slides and videos)
* Online lecture on An Introduction to Quantum Computing, Edward Gerjuoy (2008)
* 

ವರ್ಗ:ಕ್ವಾಂಟಮ್ ಮಾಹಿತಿ ವಿಜ್ಞಾನ
ವರ್ಗ:ಭೌತಶಾಸ್ತ್ರ
ಅಹ್ಮದ್ ನಗರ ಜಿಲ್ಲೆ

**ಅಹ್ಮದ್ ನಗರ ಜಿಲ್ಲೆ** ಮಹಾರಾಷ್ಟರಾಜ್ಯದ ಒಂದು ಜಿಲ್ಲೆ. ಇದು ಈ ರಾಜ್ಯದ ಅತಿ ದೊಡ್ಡ ಜಿಲ್ಲೆಯೂ ಹೌದು.

## ಚರಿತ್ರೆ 
ಈ ಜೆಲ್ಲೆಯನ್ನು ೧೮೧೮ರಲ್ಲಿಯೇ ರಚಿಸಲಾಯಿತಾದರೂ ೧೮೬೯ ರಲ್ಲಿ ನಗರ ಮತ್ತು ನಾಸಿಕ್ ಜಿಲ್ಲೆಯನ್ನು ಪ್ರತ್ಯೇಕಿಸಿದ ನಂತರ ಅಧಿಕೃತವಾಗಿ ಆಸ್ತಿತ್ವಕ್ಕೆ ಬಂದಿತು.ಈ ಪ್ರದೇಶದ ಇತಿಹಾಸದಲ್ಲಿ ಕ್ರಿ.ಶ.೫೫೦ ರಿಂದ ೭೫೭ರ ವರೇಗೆ ಇದು ಬದಾಮಿಯ ಚಾಲುಕ್ಯ ರ ಅಧೀನದಲ್ಲಿದ್ದ ಉಲ್ಲೇಖವಿದೆ.ಮುಂದೆ ಕ್ರಿ.ಶ.೯೭೩ರ ವರೇಗೆ ರಾಷ್ಟ್ರಕೂಟರು ಇದನ್ನು ಸ್ವಾಧೀನದಲ್ಲಿಟ್ಟುಕೊಂಡಿದ್ದರು.ಮುಂದೆ ಇದು ಕಲ್ಯಾಣಿಯ ಚಾಲುಕ್ಯರ, ಅನಂತರ ಕಲಚೂರ್ಯರ ಆಧೀನವಾಯಿತು.ಕ್ರಿ.ಶ.೧೧೮೭ ರ ಸುಮಾರಿಗೆ ದೇವಗಿರಿಯ ಯಾದವರ ಕೈವಶವಾದ ನಂತರ ಕ್ರಿ.ಶ.೧೩೧೮ ರಲ್ಲಿ ಮುಸಲ್ಮಾನರ ಆಕ್ರಮಿಸುವವರೇಗೆ ಯಾದವರ ಆಡಳಿತದಲ್ಲಿ ಇದ್ದಿತು.ಮುಂದೆ ದೆಹಲಿಯ ಸುಲ್ತಾನರಿಂದ ಅಳಲ್ಪಟ್ಟರೂ ಈ ಪ್ರದೇಶದಲ್ಲಿ ಅಸ್ಥಿರವಾದ ಆಡಳಿತವಿತ್ತು.ದಖ್ಖಣದ ಬಹಮನಿ ಸುಲ್ತಾನರ ಪ್ರಭಾವ ದಟ್ಟವಾಗಿದ್ದ ಕಾಲದಲ್ಲಿಯೇ ಅಂದರೆ ಕ್ರಿ.ಶ.೧೪೯೦ರಲ್ಲಿ ಇಲ್ಲಿಯ ಆಡಳಿತಗಾರ ಸ್ವತಂತ್ರನಾಗಿ ನಿಜಾಮಶಾಹಿವಂಶದ ಸ್ಥಾಪನೆ ಮಾಡಿದ.ಇವನು ಇಲ್ಲಿ ನಗರವನ್ನು, ಕೋಟೆಯನ್ನು ನಿರ್ಮಿಸಿದ.ಮುಂದೆ ಕ್ರಿ.ಶ.೧೬೦೦ರಲ್ಲಿ ಈ ಪ್ರದೇಶ ಮೊಘಲರ ಸ್ವಾಧೀನವಾಗುವವರೇಗೆ ಬಿಜಾಪುರ ಅರಸರು,ಖಾನ್ ದೇಶದ ಫಾರೂಕಿ ವಂಶಸ್ಥರೊಂದಿಗೆ ತನ್ನ ಅಸ್ಥಿತ್ವಕ್ಕ್ಕಾಗಿ ಹಲವಾರು ಯುದ್ಧಗಳನ್ನು ಮಾಡಬೇಕಾಯಿತು.ಮುಂದೆ ಔರಂಗಜೇಬನ ನಿಧನಾ ನಂತರ ಮರಾಠರು ಈ ಪ್ರದೇಶದ ಆಡಳಿತ ನಡೆಸಿದರು.೧೭೯೭ ರಲ್ಲಿ ಪೇಶ್ವೆಗಳು ಇದನ್ನು ಸಿಂಧಿಯಾ ವಂಶಸ್ಥರಿಗೆ ಬಿಟ್ಟುಕೊಟ್ಟರು.೧೮೦೩ರಲ್ಲಿ ವೆಲ್ಲೆಸ್ಲಿಯು ಇದನ್ನು ಕೈವಶ ಪಡಿಸಿಕೊಂಡ ನಂತರ ಬ್ರಿಟಿಷರ ಆಡಳಿತಕ್ಕೆ ಒಳಪಟ್ಟಿತು.

ವರ್ಗ:ಭಾರತದ ಜಿಲ್ಲೆಗಳು
ವರ್ಗ:ಮಹಾರಾಷ್ಟ್ರದ ಜಿಲ್ಲೆಗಳು
ಬಳ್ಳಾರಿ ರಾಘವ

**ಬಳ್ಳಾರಿ ರಾಘವ** (ಆಗಸ್ಟ್ ೨, ೧೮೮೦ - ಏಪ್ರಿಲ್ ೧೭, ೧೯೪೬) ಭಾರತೀಯ ರಂಗಭೂಮಿಯ ಇತಿಹಾಸದಲ್ಲಿ ಪ್ರಸಿದ್ಧರಾಗಿದ್ದಾರೆ

## ಜೀವನ
ಸುಪ್ರಸಿದ್ಧ ರಂಗ ಕಲಾವಿದ, ನಾಟಕಕಾರ ರಾಘವ ಅವರು ಆಗಸ್ಟ್ 2, 1880ರ ವರ್ಷದಲ್ಲಿ ಬಳ್ಳಾರಿಯಲ್ಲಿ ಜನಿಸಿದರು. ತಂದೆ ನರಸಿಂಹಾಚಾರ್ಯರು ಮತ್ತು  ತಾಯಿ ಶೇಷಮ್ಮನವರು. ಬಳ್ಳಾರಿಯಲ್ಲಿ ಎಫ್‌.ಎ ವಿದ್ಯಾಭ್ಯಾಸವನ್ನು ಪೂರೈಸಿದ ರಾಘವರು ಮುಂದೆ ಮದರಾಸಿನಲ್ಲಿ  ಬಿ.ಎ, ಬಿ.ಎಲ್‌  ಪದವಿ ಗಳಿಸಿದರು. ಧರ್ಮಾವರಂ  ರಾಮಕೃಷ್ಣಾಚಾರ್ಯರ ಬಳಿ ವಕೀಲಿ ವೃತ್ತಿ ತರಬೇತಿ ಪಡೆದು 1906ರಲ್ಲಿ ಸ್ವತಂತ್ರ ವಕೀಲರಾಗಿ ಪ್ರಸಿದ್ಧಿ ಗಳಿಸಿದರು. ಮದರಾಸಿನಲ್ಲಿದ್ದಾಗಲೇ ಪಾರಸಿ ಥಿಯೆಟ್ರಿಕಲ್ ಕಂಪನಿಯ ನಾಟಕಗಳನ್ನು ನೋಡುವ ಹವ್ಯಾಸ ಅವರಲ್ಲಿ ಮೂಡಿತ್ತು.  ನಟ ದಾದಾಬಾಯಿ ಮಿಸ್ತ್ರಿಯವರ ಅಭಿನಯ ಅವರ ಮೇಲೆ ಅಪಾರ ಪ್ರಭಾವ ಬೀರಿತ್ತು.  ರಾಘವರು ಸ್ವಯಂ ಮೊದಲು ಅಭಿನಯಿಸಿದ ನಾಟಕ ‘ಡಾಕ್ಟರ್ ಅಂಡ್‌ ಅಪಾಥಿಕರಿ’.

## ರಂಗಭೂಮಿಯಲ್ಲಿ 
ಮುಂದೆ ರಾಘವರು ಬಳ್ಳಾರಿಯಲ್ಲಿ ಶಾಮರಾವ್‌ ವಟ್ಟಂ ಸೋದರರ ನೆರವಿನಿಂದ  ಶೇಕ್ಸ್ ಪಿಯರ್ ಕ್ಲಬ್‌ ಪ್ರಾರಂಭಿಸಿ ಹಲವಾರು ಇಂಗ್ಲಿಷ್‌ ನಾಟಕಗಳಲ್ಲಿ ಅಭಿನಯಿಸತೊಡಗಿದರು. ಅವರು ಧರ್ಮಾವರಂ ರಾಮಕೃಷ್ಣಾಚಾರ್ಯ, ಕೋಲಾಚಲಂ ಶ್ರೀನಿವಾಸರಾಯರು ಬರೆದು ನಿರ್ದೇಶಿಸುತ್ತಿದ್ದ ಸರಸ ವಿನೋದಿನಿ, ಸುಮನೋರಮ ಸಭಾ ಸಂಸ್ಥೆಗಳಲ್ಲಿ ಪಾತ್ರಧಾರಿಯಾಗಿದ್ದರು. ವಿಜಯನಗರದ ಪತನ ನಾಟಕದಲ್ಲಿ ರಾಘವರು ನಿರ್ವಹಿಸಿದ ಪಠಾನ್‌  ರುಸ್ತುಮ್ ಪಾತ್ರ ಅವರಿಗೆ ಅಪಾರ  ಜನ ಮೆಚ್ಚುಗೆ ತಂದುಕೊಟ್ಟಿತು.    ಹರಿಶ್ಚಂದ್ರ, ದಶರಥ, ರಾವಣ ಮುಂತಾದ ಪೌರಾಣಿಕ ಪಾತ್ರಗಳಿಗೆ ಅವರು ಜೀವ ತುಂಬಿದ ಅಭಿನಯ ನೀಡುತ್ತಿದ್ದರು.  ಕನ್ನಡದ ಕೈಲಾಸಂ, ಮಾಸ್ತಿ, ಅ.ನ.ಕೃ. ಮೊದಲಾದವರ ನಾಟಕಗಳನ್ನೂ ಪ್ರಯೋಗಿಸಿ ಹೆಸರು ಮಾಡಿದರು. ಕನ್ನಡ, ತೆಲುಗು, ಹಿಂದಿ, ಇಂಗ್ಲಿಷ್ ಭಾಷೆಗಳೆಲ್ಲದರ ನಾಟಕಗಳಲ್ಲಿ ಅವರು ಪ್ರಸಿದ್ಧಿ ಪಡೆದಿದ್ದರು.

## ಶ್ರೇಷ್ಠರಿಂದ ಮೆಚ್ಚುಗೆ
೧೯೨೮ರಲ್ಲಿ ರಾಘವರು  ಇಂಗ್ಲೆಂಡಿಗೆ ಹೋಗಿ ರಂಗಭೂಮಿ ಚಟುವಟಿಕೆಗಳ ಅಧ್ಯಯನ ನಡೆಸಿದರು. ಲಾರೆನ್ಸ್ ಆಲಿವಿಯರ್ ಮತ್ತು ಚಾರ್ಲ್ಸ್ ಲಾಟನ್ ಮುಂತಾದ ಶ್ರೇಷ್ಠರೊಂದಿಗೆ ಅವರು ಕೆಲಸ ಮಾಡಿದರು. ಅವರು ಬರ್ನಾಡ್‌ ಷಾ ಅವರ ಮುಂದೆಯೇ ಶೇಕ್ಸ್ ಪಿಯರ್  ನಾಟಕಗಳನ್ನು ಅಭಿನಯಿಸಿ ಪ್ರಶಂಸೆ ಪಡೆದವರೆಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದರು. ಸ್ತ್ರೀಪಾತ್ರಗಳನ್ನು ಪುರುಷರೇ ಅಭಿನಯಿಸುತ್ತಿದ್ದ ಕಾಲದಲ್ಲಿ ಸ್ತ್ರೀಯರೇ ಅಭಿನಯಿಸುವಂತೆ ಮಾಡಿದ ಕೀರ್ತಿ ರಾಘವರಿಗೆ ಸಲ್ಲುತ್ತದೆ.  ಬೆಂಗಳೂರಿನಲ್ಲಿ ಮಹಾತ್ಮ ಗಾಂಧೀಜಿಯವರ ಮುಂದೆ ದೀನ ಬಂಧು ಕಬೀರ್ ನಾಟಕವನ್ನು ಪ್ರದರ್ಶಿಸಿ ಅವರು  ಮೆಚ್ಚುಗೆ ಪಡೆದಿದ್ದರು.  

## ಚಲನಚಿತ್ರಗಳಲ್ಲಿ
ದ್ರೌಪದಿ ಮಾನ ಸಂರಕ್ಷಣ, ರೈತ ಬಿಡ್ಡು, ಚಂಡಿಕಾ ಮುಂತಾದ ಚಲನಚಿತ್ರಗಳಲ್ಲೂ ಅವರು ಅಭಿನಯಿಸಿದ್ದರು. 

## ಸಂಘಟನೆಗಳಲ್ಲಿ
ರಾಘವರು ಬೆಂಗಳೂರಿನ ಅಮಚೂರ್ ಡ್ರಮ್ಯಾಟಿಕ್‌  ಅಸೋಸಿಯೇಷನ್‌ ಸಂಸ್ಥೆಯ ನೇತಾರರಾಗಿ ಮುಂಬಯಿ, ಕೋಲ್ಕತ್ತಾ, ಸಿಮ್ಲಾಗಳಲ್ಲಿ ಬಹಳಷ್ಟು ನಾಟಕಗಳನ್ನು ಪ್ರದರ್ಶಿಸಿದ್ದರುಅವರು ಆಂಧ್ರನಾಟಕ ಕಲಾ ಪರಿಷತ್ತಿನ ಅಧ್ಯಕ್ಷರಾಗಿ ಸಹಾ ಸೇವೆ ಸಲ್ಲಿಸಿದ್ದರು. 

## ಗೌರವಗಳು
ಭಾರತ ಸರ್ಕಾರದಿಂದ ಅವರಿಗೆ  ರಾವ್‌ ಬಹದ್ದೂರ್ ಪ್ರಶಸ್ತಿ ಸಂದಿತ್ತು.  ನಾಟಕ ಹಾಗೂ ಕಲೆಗಳು ಸಾಮಾ¬ಜಿಕ ಉದ್ದೇಶಗಳಿಗೆ ಸ್ಪಂದಿಸಬೇಕೆಂಬ ಅಭಿಮತ ಹೊಂದಿದ್ದ ಅಪ್ರತಿಮ ಕಲಾವಿದರಾಗಿದ್ದ ಬಳ್ಳಾರಿ ರಾಘವ ಅವರ ನೆನಪಿನ ಗೌರವಾರ್ಥ ಭಾರತೀಯ ಅಂಚೆ ಇಲಾಖೆಯು ೧೯೮೧ರ ಅಕ್ಟೋಬರ್ ೩೧ರಂದು ಅಂಚೆ ಚೀಟಿಯನ್ನು ಹೊರತಂದಿತ್ತು. 

## ವಿದಾಯ
ಈ ಮಹಾನ್ ಕಲಾತಪಸ್ವಿ ಬಳ್ಳಾರಿ ರಾಘವರು ಏಪ್ರಿಲ್ 16, 1946ರಂದು ಈ ಲೋಕವನ್ನಗಲಿದರು.  

## ಮಾಹಿತಿ ಕೃಪೆ
ಕಣಜ

ವರ್ಗ: ರಂಗಕಲಾವಿದರು
ಬಿತೋರಿಯಾ-ಗಾಸ್ತೇಯ್ಸ್

**ಬಿತೋರಿಯಾ-ಗಾಸ್ತೇಯ್ಸ್** ೨೩೫,೬೬೧ ಜನಸಂಖ್ಯೆಯಿರುವ, ಉತ್ತರ ಸ್ಪೇನ್‍ನ ಆಲಾವಾ ಪ್ರಾಂತ್ಯ ಮತ್ತು ಪಾಯೀಜ಼್ ವಾಸ್ಕೊ ಸ್ವಾಯತ್ತ ಸಮುದಾಯದ ರಾಜಧಾನಿ. ಅದು ಎರಡನೇ ಅತಿ ದೊಡ್ಡ ಬ್ಯಾಸ್ಕ್ ನಗರ. ನಗರದ ನಿವಾಸಿಗಳನ್ನು "ಬಿತೊರಿಯಾನೊಗಳು" ಅಥವಾ "ಗಾಸ್ತೇಯ್ಸ್‍ತಾರಾಕ್" ಎಂದು ಕರೆಯಲಾದರೆ, ಸಾಂಪ್ರದಾಯಿಕವಾಗಿ ಅವರಿಗೆ "ಬಾಬಾಸೊರ್ರೊಗಳು" ಎಂಬ ಅಡ್ಡಹೆಸರಿದೆ (ಬ್ಯಾಸ್ಕ್ ಭಾಷೆಯಲ್ಲಿ ಅವರೆ ಭಕ್ಷಕರು).

ವರ್ಗ:ಸ್ಪೇನ್
ಅಹ್ಮದ್ ನಗರ

**ಅಹ್ಮದ್ ನಗರ** ವು ಮಹಾರಾಷ್ಟ್ರದ ಅಹ್ಮದ್ ನಗರ ಜಿಲ್ಲೆ ಯ ಮುಖ್ಯ ಪಟ್ಟಣ.

ವರ್ಗ:ಮಹಾರಾಷ್ಟ್ರದ ಪಟ್ಟಣಗಳು
ವರ್ಗ:ಭಾರತದ ಪಟ್ಟಣಗಳು
ಅಜೈಗಢ

**ಅಜೈಗಢ** ಇದು ಮಧ್ಯ ಪ್ರದೇಶ ರಾಜ್ಯದ ಪನ್ನಾ ಜಿಲ್ಲೆ ಯಲ್ಲಿರುವ ಒಂದು ಸ್ಥಳ.
### ಇತಿಹಾಸ
ಈ ಪಟ್ಟಣವು ಇದೇ ಹೆಸರಿನಲ್ಲಿ ಅಸ್ಥಿತ್ವದಲ್ಲಿದ್ದ ಒಂದು ರಾಜ್ಯ. ೧೭೬೫ರಲ್ಲಿ ಸ್ಥಾಪನೆಯಾದ ಈ ರಾಜ್ಯವು ೧೮೦೯ರಲ್ಲಿ ಬ್ರಿಟಿಷರ ಕೈವಶವಾಯಿತು.

ವರ್ಗ:ಐತಿಹಾಸಿಕ ಸ್ಥಳಗಳು
ವರ್ಗ:ಮಧ್ಯ ಪ್ರದೇಶ
ಅಹೋಬಿಲಮ್

**ಅಹೋಬಿಲಮ್**(), ಆಂಧ್ರ ಪ್ರದೇಶ ರಾಜ್ಯದ ಕರ್ನೂಲ್ ಜಿಲ್ಲೆಯಲ್ಲಿರುವ ಒಂದು ಯಾತ್ರಾ ಸ್ಥಳ.
## ಪುರಾಣ 
ಪುರಾಣದ ಪ್ರಕಾರ ಇದು ವಿಷ್ಣು ವು ನರಸಿಂಹ ಅವತಾರದಲ್ಲಿ ಪ್ರಹ್ಲಾದನನ್ನು ಹರಸಿ ಹಿರಣ್ಯ ಕಶಿಪು ವನ್ನು ಕೊಂದ ಸ್ಥಳ.ಮೇಲಿನ ಅಹೋಬಿಲ ಮತ್ತು ಕೆಳಗಿನ ಅಹೋಬಿಲ ಎಂಬ ಎರಡು ದೇವಾಲಯಗಳ ಸ್ಥಳಗಳು ಇಲ್ಲಿವೆ.

### ದೇವಾಲಯಗಳು
ಇದು ವಿಷ್ಣು ದೇವಾಲಯಕ್ಕೆ ಪ್ರಸಿದ್ಧವಾಗಿದೆ. ದಿಗುವ(ಕೆಳಗಿನ) ಅಹೋಬಿಲಮ್ ನಲ್ಲಿ ಲಕ್ಷ್ಮೀನರಸಿಂಹ ದೇವರ ಶಾಂತ ಮೂರ್ತಿ ಇದೆ. ಸುಮಾರು ಎಂಟು ಕಿ.ಮೀ. ದೂರದಲ್ಲಿ ಎತ್ತರದ ಬೆಟ್ಟದ ಮೇಲೆ ನರಸಿಂಹ ದೇವರ ಉಗ್ರ ಸ್ವರೂಪದ ದೇವಾಲಯವಿದೆ. ಇದಲ್ಲದೆ ನವ ನರಸಿಂಹ ಎಂಬ ನರಸಿಂಹ ದೇವರ ಒಂಭತ್ತು ವಿವಿಧ ರೂಪಗಳ ದೇವಾಲಯಗಳೂ ಇವೆ.

## ಛಾಯಾಂಕಣ 

Trek to Ugra stambham at Ahobilam.jpg|ಅಹೋಬಿಲಮ್ ಉಗ್ರ ಸ್ಥಂಭದೆಡೆಗೆ ನಡಿಗೆ
Ahobala trip 053.jpg| ಒಂದು ನವನರಸಿಂಹ ದೇವಾಲಯಕ್ಕೆ ಕಾಲು ಸೇತುವೆ
Lower Ahobilam Gopuram 02.jpg|ಕೆಳಗಿನ ಅಹೋಬಿಲಮ್ ದೇವಾಲಯದ ಗೋಪುರ
Nallamalla forests at Ahobilam 01.jpg|ಅಹೋಬಿಲಮ್ ಸುತ್ತ ಇರುವ ನಲ್ಲಮಲ ಬೆಟ್ಟದ ಹಸಿರು ಕಾನನ
Dirt road along Nallamala Forests near Ahobilam.jpg|ನಲ್ಲಮಲ ಕಾಡಿನ ನಡುವೆ ಕಚ್ಛಾ ರಸ್ತೆ

## ಬಾಹ್ಯಕೊಂಡಿಗಳು 
* http://www.flickr.com/photos/vijaynandula/8405246058/
ಟ್ರೋಫಿ

thumb|right
**ಟ್ರೋಫಿ** ನಿರ್ದಿಷ್ಟ ಸಾಧನೆಗಾಗಿ ಒಂದು ಬಹುಮಾನ, ಮತ್ತು ಮನ್ನಣೆ ಹಾಗು ಅರ್ಹತೆಯ ಪುರಾವೆಯಾಗಿ ಕೆಲಸ ಮಾಡುತ್ತದೆ. ಟ್ರೋಫಿಗಳನ್ನು ಹೆಚ್ಚಾಗಿ ಹಲವುವೇಳೆ, ಯುವ ಕ್ರೀಡೆಯಿಂದ ವೃತ್ತಿಪರ ಮಟ್ಟದ ಆತ್ಲೆಟಿಕ್ಸ್‍ವರೆಗೆ, ಕ್ರೀಡೆಗಳಿಗಾಗಿ ನೀಡಲಾಗುತ್ತದೆ. ಹಲವು ಕ್ರೀಡೆಗಳಲ್ಲಿ ಟ್ರೋಫಿಗಳ ಬದಲು ಅಥವಾ ಅವುಗಳ ಜೊತೆಗೆ ಹಲವುವೇಳೆ ಪದಕಗಳನ್ನು ನೀಡಲಾಗುತ್ತದೆ.
## ಬಾಹ್ಯ ಸಂಪರ್ಕಗಳು
* The Awards and Recognition Association - Awards Industries Trade Association
* Daytona 500 Trophy History  – Website with history of the Daytona 500 Trophy
* Stanley Cup history – Website with official NHL history of the Stanley Cup
* History of the Trophy  - The History of the Trophy
* How Trophies Are Made  - How Trophies Are Made
* Recycle Trophies  - How to Recycle Unwanted Trophies
* Trophy Finishing Techniques - Types of Trophies and their Finishing Techniques
* Award Gallery  - Catalogue of Trophies and Plaques

ವರ್ಗ:ಬಹುಮಾನಗಳು
ವರ್ಗ:ಕ್ರೀಡೆ
ಏಕಶೃಂಗಿ

)]]
thumb
]]
 in antiquity) on 12th-century capitals from the abbey of Mozac in the Auvergne. The goats are indistinguishable from unicorns.]]
, Warsaw]]

**ಏಕಶೃಂಗಿ**ಯು ಅದರ ಹಣೆಯಿಂದ ಚಾಚಿಕೊಂಡಿರುವ ಒಂದು ದೊಡ್ಡ, ಮೊನಚಾದ, ಸುರುಳಿಯಾಕಾರದ ಕೊಂಬು, ಮತ್ತು ಕೆಲವೊಮ್ಮೆ ಒಂದು ಆಡಿನ ಗಡ್ಡ ಹಾಗು ಸೀಳಿದ ಗೊರಸುಗಳಿರುವ ಬಿಳಿ ಕುದುರೆಯನ್ನು ಹೋಲುವ ಐರೋಪ್ಯ ಜಾನಪದದ ಒಂದು ಪೌರಾಣಿಕ ಪ್ರಾಣಿ.

## ಇತಿವೃತ್ತ
*ಪುರಾತನ ಗ್ರೀಕ್‍ರಿಂದ ಮೊದಲು ಪ್ರಸ್ತಾಪಿತವಾದ ಅದು ಮಧ್ಯಯುಗ ಮತ್ತು ಪುನರುಜ್ಜೀವನ ಕಾಲದ ಅತ್ಯಂತ ಪ್ರಮುಖ ಕಾಲ್ಪನಿಕ ಪ್ರಾಣಿಯಾಯಿತು ಮತ್ತು ಆ ಅವಧಿಯಲ್ಲಿ ಅದನ್ನು ಸಾಮಾನ್ಯವಾಗಿ ಒಂದು ಅತಿ ವನ್ಯ ಕಾಡು ಪ್ರಾಣಿ, ಪರಿಶುದ್ಧತೆ ಹಾಗು ಸೊಬಗಿನ ಸಂಕೇತ, ಮತ್ತು ಕೇವಲ ಒಬ್ಬ ಕನ್ಯೆಯಿಂದ ಮಾತ್ರ ಸೆರೆಹಿಡಿಯಬಲ್ಲದ್ದೆಂದು ವರ್ಣಿಸಲಾಯಿತು. ವಿಶ್ವಕೋಶಗಳಲ್ಲಿ ಅದರ ಕೊಂಬಿಗೆ ವಿಷಕಾರಿ ನೀರನ್ನು ಕುಡಿಯಲರ್ಹ ಮಾಡುವ ಮತ್ತು ಕಾಯಿಲೆಯನ್ನು ಗುಣಪಡಿಸುವ ಶಕ್ತಿಯಿದೆ ಎಂದು ಹೇಳಲಾಗಿತ್ತು.
*ಒಂದು ಕೊಂಬಿನ ಕಾಲ್ಪನಿಕ ಪ್ರಾಣಿ (ಯೂನಿಕಾರ್ನ್). ಕುದುರೆಯಂತಹ ತಲೆ, ಜಿಂಕೆಯ ಕಾಲು, ಸಿಂಹದ ಬಾಲ, ಹೋತದ ಗಡ್ಡ ಹೊಂದಿರುವ ಹಾಗೆ ಪ್ರತಿನಿಧಿಸಲಾಗಿದೆ. ಇದರ ತಲೆ ಮತ್ತು ದೇಹ ಕುದುರೆಯಂತಿದ್ದು ಹಿಂಗಾಲುಗಳ ಜಿಂಕೆಯ ಕಾಲಿನಂತಿವೆ. ಬಾಲ ಸಿಂಹದ ಬಾಲದಂತೆ. ಕುದುರೆಯ ಬಾಲದಂತೆ ಚಿತ್ರಿತವಾಗಿರುವುದೂ ಉಂಟು. ಹೋತನಂತೆ ಗಡ್ಡವಿದೆ. ಹಣೆಯಲ್ಲಿ ತಿರುಚಿಕೊಂಡು ನೇರಚಾಚಿರುವ ಒಂದು ಕೊಂಬಿದೆ. ಈ ಪ್ರಾಣಿ ಶೌಚಗುಣದ ಪ್ರತೀಕವಾಗಿತ್ತು. ಶುದ್ದ ಕನ್ಯೆಗಲ್ಲದೆ ಬೇರಾರಿಗೂ ವಶವಾಗುತ್ತಿರಲಿಲ್ಲ.

## ಪುರಾತನ ಸಾಹಿತ್ಯಗಳಲ್ಲಿ
*ಭಾರತದಲ್ಲಿ ಕೆಲವು ಬಿಳಿಕತ್ತೆಗಳಿಗೆ ಏಕಶೃಂಗವಿತ್ತೆಂದು ಟೆಸಿಯಸ್ ತಿಳಿಸುತ್ತಾನೆ. ಇದರ ಕೊಂಬಿನಿಂದಾದ ಪಾನಪಾತ್ರೆ ವಿಷಾಪಹಾರಿಯೆಂದು ಅವನ ಹೇಳಿಕೆ. ಏಕಶೃಂಗಿಗಳಾದ ಓರಿಕ್ಸ್‌ ಮತ್ತು ಭಾರತದ ಕತ್ತೆಗಳ ವಿಷಯವನ್ನು ಅರಿಸ್ಟಾಟಲ್ ಪ್ರಸ್ತಾಪಮಾಡಿದ್ದಾನೆ. ಪ್ಲಿನಿ ಇದರ ಉಲ್ಲೇಖ ಮಾಡಿದ್ದಾನೆ. ಬೈಬಲ್ಲಿನಲ್ಲಿ ಇಂಥದೊಂದು ಪ್ರಾಣಿಯ ಉಲ್ಲೇಖವಿದೆ. ಏಕಶೃಂಗಿಯ ವಿಷಪರಿಹಾರಕ ಗುಣದಲ್ಲಿ ನಂಬಿಕೆ ಇದ್ದ ಮಧ್ಯಯುಗದವರು ತಮ್ಮ ಪಾನಪಾತ್ರೆಗಳ ಮೇಲೆ ಅದರ ಚಿತ್ರ ಬಿಡಿಸುತ್ತಿದ್ದರು. 
*ಈ ಪರಿಪಾಟಿ ಎರಡನೆಯ ಚಾರ್ಲ್ಸ್‍ನ ಕಾಲದವರೆಗೂ ಪ್ರಚಲಿತವಾಗಿತ್ತು. ರಾಜಭೋಜನವನ್ನು ಪರೀಕ್ಷಿಸಲು ಫ್ರಾನ್ಸಿನವರು 1789ರ ವರೆಗೂ ಏಕಶೃಂಗಿಯ ಕೊಂಬಿನಿಂದ ಮಾಡಿದ ಒಂದು ವಸ್ತುವನ್ನು ಬಳಸುತ್ತಿದ್ದರು. ಇಂಗ್ಲೆಂಡ್ ಮತ್ತು ಸ್ಕಾಟ್ಲೆಂಡಿನ ರಾಜಲಾಂಛನಗಳಲ್ಲಿ ಏಕಶೃಂಗಿಯ ಚಿತ್ರವಿದೆ.

## ಪ್ರಪಂಚದೆಲ್ಲೆಡೆ
*ಮೆಕ್ಸಿಕೋದ ಒಂದು ಗಿಡಕ್ಕೆ ಏಕಶೃಂಗಿ ಎಂಬ ಹೆಸರಿದೆ. ಇದನ್ನು ಭೂತದ ಕೈ ಎಂದೂ ಕರೆಯುತ್ತಾರೆ. ಮಾರ್ಟಿನಿಯೇಸಿ ಕುಟುಂಬಕ್ಕೆ ಸೇರಿದ ಈ ಸಸ್ಯದ ಕಾಯಿ ಬಾಗಿರುವ ಕೊಂಬಿನಂತಿದ್ದು ತೊಟ್ಟಿನಿಂದ ಕೆಳಗೆ ನೇತುಬಿದ್ದಿರುತ್ತದೆ. ನರ್ವ್ಹಾಲ್ ಎಂಬ ತಿಮಿಂಗಿಲ ಒಂದಕ್ಕೆ ಮೂತಿಯ ತುದಿಯಲ್ಲಿ ಈಟಿಯಂಥ ಮೂಳೆಯೊಂದಿದೆ. 
*ಇದು ಶೀತವಲಯದ ಸಮುದ್ರಗಳಲ್ಲಿ ವಾಸಿಸುತ್ತದೆ. ಇದರ ಶರೀರ 7 ಮೀ ಉದ್ದ. ಮೂತಿಯಲ್ಲಿನ ಶೃಂಗ 3 ಮೀಗಳವರೆಗೂ ಬೆಳೆಯಬಲ್ಲುದು. ಈ ತಿಮಿಂಗಿಲದ ಮೂಳೆಗಳೇ ಏಕಶೃಂಗಿಯ ಕಲ್ಪನೆಗೆ ಕಾರಣವಾಗಿರ ಬಹುದೆಂದು ಹೇಳಲಾಗಿದೆ. 
## ಛಾಯಾಂಕಣ
Unicorns as heraldic charges:

File:Zapolyia siedmiogrodzki2.png|Arms of John, King of Hungary (16th century)
File:Kruedener v10 p19.png|Arms of the Kruedener family 
File:Blason ville fr SaintLo (Manche).svg|Arms of Saint-Lô, ಫ್ರಾನ್ಸ್
File:Líšnice.svg|Arms of Líšnice, Czech Republic
File:CHE Ramosch COA.svg|Arms of Ramosch, Switzerland
File:DEU Schwäbisch Gmünd COA.svg|Arms of Schwäbisch Gmünd, ಜರ್ಮನಿ
File:DEU Giengen an der Brenz COA.svg|Arms of Giengen, ಜರ್ಮನಿ
File:HUN Eger COA.jpg|Arms of Eger, Hungary

Unicorns as supporters:

File:Royal coat of arms of the United Kingdom (St. Edward's Crown).svg|Royal arms of Queen Elizabeth II, as used in England
File:Coat of arms of the United Kingdom in Scotland.svg|Royal arms of Queen Elizabeth II as used in Scotland
File:Coat of arms of Nova Scotia.svg|Coat of arms of Nova Scotia
File:Hoorn wapen 2.svg|Arms of the Dutch city of Hoorn with a single unicorn as a supporter

ವರ್ಗ:ಪೌರಾಣಿಕ ಸಸ್ತನಿಗಳು
ವರ್ಗ:ಕಾಲ್ಪನಿಕ ಸಂಗತಿಗಳು
ಹಾರ್ಮೋನಿಯಂ ಶೇಷಗಿರಿರಾವ್

'*ಶೇಷಗಿರಿರಾವ್* (ಆಗಸ್ಟ್ ೫, ೧೮೯೨ - ಅಕ್ಟೋಬರ್ ೭, ೧೯೯೦)' ಹಾರ್ಮೋನಿಯಂ ವಾದನದಲ್ಲಿ ಅಪ್ರತಿಮತೆ ಸಾಧಿಸಿದ್ದವರು.  ಅಂದಿನ ರಂಗಭೂಮಿ, ಹರಿಕಥೆ, ಸಂಗೀತ  ಮುಂತಾದ ಪ್ರದರ್ಶಕ ಕಲೆಗಳಲ್ಲಿ  ಹಾರ್ಮೋನಿಯಂಗೆ ವಿಶೇಷ ಸ್ಥಾನವಿತ್ತು.  ಈ ಹಾರ್ಮೋನಿಯಂ ವಾದನದಲ್ಲಿ ಅಪೂರ್ವ ಪರಿಣತೆ ಸಾಧಿಸಿದ್ದುದರ ಜೊತೆಗೆ ಹಾರ್ಮೋನಿಯಂನ್ನು ಸುಲಭೋಪಯೋಗಿಯಾಗಿ ರೂಪಿಸಿದ ಕೀರ್ತಿ ಕೂಡಾ  ಶೇಷಗಿರಿರಾವ್‌ ಅವರಿಗೆ ಸಲ್ಲುತ್ತದೆ.  ಹೀಗಾಗಿ ಅವರು **ಹಾರ್ಮೋನಿಯಂ ಶೇಷಗಿರಿರಾವ್** ಎಂದೇ ಪ್ರಸಿದ್ಧರಾಗಿದ್ದಾರೆ.  ರಂಗಭೂಮಿಗೆ ಪ್ರಥಮವಾಗಿ ಹಾರ್ಮೋನಿಯಂ ತಂದ ಕೀರ್ತಿ ಹಾಗೂ ಕನ್ನಡ ಚಲನಚಿತ್ರಗಳಿಗೆ ಮೊದಲು ಹಿನ್ನೆಲೆ ಸಂಗೀತ ನೀಡಿದ ಕೀರ್ತಿ ಹಾರ್ಮೋನಿಯಂ ಶೇಷಗಿರಿರಾವ್ ಅವರದ್ದು.  

## ಜೀವನ
ಶೇಷಗಿರಿರಾವ್ ಅವರು ಆಗಸ್ಟ್  ೫,  ೧೮೯೨ರಲ್ಲಿ  ಹಂಪಾಪುರದಲ್ಲಿ ಜನಿಸಿದರು.   ತಂದೆ ಪಾಪಚ್ಚಿ ಕೃಷ್ಣಾಚಾರ್ಯರು ಮತ್ತು ತಾಯಿ ಕನಕಲಕ್ಷ್ಮಮ್ಮನವರು. ಇನ್ನೂ ವಯಸ್ಸು ಎಂಟಿರುವಾಗಲೇ ಶೇಷಗಿರಿರಾಯರು  ಎ.ವಿ. ವರದಾಚಾರ್ಯರ ರತ್ನಾವಳಿ ಥಿಯಟ್ರಿಕಲ್‌  ಕಂಪೆನಿಗೆ ಸೇರಿ ಲೋಹಿತಾಶ್ವ, ಧ್ರುವ, ಪ್ರಹ್ಲಾದ  ಮುಂತಾದ ಬಾಲ ಪಾತ್ರಗಳನ್ನು ನಿರ್ವಹಿಸತೊಡಗಿದ್ದರು.  ಮುಂದೆ ಅವರು ಮಂದಾರವಲ್ಲಿ, ಮೋಹನ ಮುಂತಾದ ಹೆಣ್ಣು ಪಾತ್ರಗಳನ್ನೂ ನಿರ್ವಹಿಸಿ ಜನಪ್ರಿಯತೆ ಪಡೆದಿದ್ದರು.  ಬರ ಬರುತ್ತಾ ಅವರಿಗೆ  ಹಾರ್ಮೋನಿಯಂ ವಾದನದಲ್ಲಿ ಆಸ್ಥೆ ಬೆಳೆಯಿತು.   ವರದಾಚಾರ್ಯರ ಅಪೇಕ್ಷೆಯಂತೆ ಮುಂಬಯಿಯ ಚಮನ್‌ಲಾಲ್‌ ಬಳಿ ಹಾರ್ಮೋನಿಯಂ ಕಲಿಕೆ ಮಾಡಿದ್ದುದರ ಜೊತೆಗೆ, ಉಸ್ತಾದ್‌ ಕರೀಂಖಾನರಿಂದ ಹಿಂದುಸ್ತಾನಿ ಸಂಗೀತ ಮತ್ತು  ಮೈಸೂರು ವಾಸುದೇವಾಚಾರ್ಯರ ಬಳಿ ಕರ್ನಾಟಕ ಸಂಗೀತಾಭ್ಯಾಸ ಮಾಡಿದರು.

## ಹಾರ್ಮೋನಿಯಂ ಪ್ರಸಿದ್ಧಿ
ರಂಗಭೂಮಿಯ ಮೇಲೆ ಹಾರ್ಮೋನಿಯಂ ವಾದನವನ್ನು ತಂದ ಕೀರ್ತಿ ಶೇಷಗಿರಿರಾವ್ ಅವರದ್ದು.  ಅವರು ಹಾಡುಗಳಿಗೆ ಕರ್ನಾಟಕ ಸಂಗೀತದ ಜೊತೆಗೆ ಹಿಂದೂಸ್ತಾನಿ ರಾಗಗಳ ಅಳವಡಿಕೆಯನ್ನೂ ಮಾಡಲಾರಂಭಿಸಿದರು. ಪ್ರಹ್ಲಾದ, ಧ್ರುವ ಚರಿತ್ರೆ, ವಿಷ್ಣುಲೀಲೆ ಮುಂತಾದ ನಾಟಕಗಳಿಗೆ ನೀಡಿದ ಹಾರ್ಮೋನಿಯಂ ವಾದ್ಯ ಸಂಗೀತ ಅವರಿಗೆ ಅಪಾರ ಜನಪ್ರಿಯತೆಯನ್ನು ಗಳಿಸಿಕೊಟ್ಟಿತು.   

## ದೇವರನಾಮಗಳ ರಚನೆ
ಶೇಷಗಿರಿರಾಯರು ಶ್ರೀ ರಘುರಾಮ ವಿಠಲರು ಎಂಬ  ಅಂಕಿತದಲ್ಲಿ  ಹಲವಾರು ದೇವರ ನಾಮಗಳನ್ನೂ ರಚಿಸಿದ್ದರು.

## ಪ್ರಥಮ ಚಲನಚಿತ್ರ ಸಂಗೀತ ನಿರ್ದೇಶಕ
ಕನ್ನಡ ಚಲನಚಿತ್ರರಂಗದಲ್ಲೂ ಮೊದಲ ಸಂಗೀತ ನಿರ್ದೇಶಕರೆಂದು ಪಡೆದ ಖ್ಯಾತಿ ಹಾರ್ಮೋನಿಯಂ ಶೇಷಗಿರಿರಾವ್ ಅವರದ್ದು. ಕನ್ನಡದ ಎರಡನೇ ವಾಕ್ಚಿತ್ರವಾದ ಭಕ್ತಧ್ರುವ, ಚಿರಂಜೀವಿ, ಭಕ್ತ ಮಾರ್ಕಂಡೇಯ, ಜೀವನ ನಾಟಕ, ವಾಣಿ ಮುಂತಾದ ಚಿತ್ರಗಳಿಗೆ ಅವರು ಸಂಗೀತ ನೀಡಿದರು. ಕೊಲಂಬಿಯ ಗ್ರಾಮಾಫೋನ್‌ ಕಂಪನಿಯಿಂದ ಇವರ ಸೋಲೋ ಹಾರ್ಮೋನಿಯಂ ವಾದನದ ಹಲವಾರು ಧ್ವನಿಮುದ್ರಿಕೆಗಳು  ಬಿಡುಗಡೆಗೊಂಡು ಜನಪ್ರಿಯತೆ ಪಡೆದಿದ್ದವು. 

## ಗೌರವ
ಹಾರ್ಮೋನಿಯಂ ಶೇಷಗಿರಿರಾಯರಿಗೆ ೧೯೭೭ರಲ್ಲಿ ನಡೆದ ಕರ್ನಾಟಕ ಗಾನಕಲಾ ಪರಿಷತ್ತಿನ  ವಿದ್ವಾಂಸರ ೭ನೇ ಸಮ್ಮೇಳನದಲ್ಲಿ ಸನ್ಮಾನ ಸಲ್ಲಿಸಲಾಗಿತ್ತು.

## ವಿದಾಯ
ಈ ಮಹನೀಯರು ಅಕ್ಟೋಬರ್ 7, 1990ರ ವರ್ಷದಲ್ಲಿ ತಮ್ಮ 99ನೇ ವಯಸ್ಸಿನಲ್ಲಿ ನಿಧನರಾದರು.  ಈ ಮಹಾನ್ ಕಲಾ ಚೇತನಕ್ಕೆ ನಮ್ಮ ನಮನಗಳು.
 

ವರ್ಗ: ವಾದ್ಯ ಸಂಗೀತ
ವರ್ಗ: ರಂಗ ಕಲಾವಿದರು
ವರ್ಗ: ಸಂಗೀತ ನಿರ್ದೇಶಕರು
ಅಧಿಕಾರಿ

**ಅಧಿಕಾರಿ**ಯು ಅಧಿಕಾರಶಾಹಿಯ ಒಬ್ಬ ಸದಸ್ಯ ಮತ್ತು ಯಾವುದೇ ಗಾತ್ರದ ಯಾವುದೇ ಸಂಸ್ಥೆಯ ಆಡಳಿತವನ್ನು ಒಳಗೊಳ್ಳಬಹುದು, ಆದರೆ ಸಾಮಾನ್ಯವಾಗಿ ಈ ಪದವು ಸರ್ಕಾರದ ಒಂದು ಸಂಸ್ಥೆಯಲ್ಲಿನ ಯಾರನ್ನಾದರೂ ಸೂಚಿಸುತ್ತದೆ. ಅಧಿಕಾರಿ ಕೆಲಸಗಳು ಹಲವುವೇಳೆ "ಮೇಜು ಕೆಲಸಗಳು" ಆಗಿದ್ದವು, ಆದರೆ ಆಧುನಿಕ ಅಧಿಕಾರಿಯನ್ನು ಹೊರಾಂಗಣ ಕಾರ್ಯಸ್ಥಾನದಲ್ಲಿ ಹಾಗೆಯೇ ಕಚೇರಿಯಲ್ಲೂ ಕಾಣಬಹುದು.

ವರ್ಗ:ಸರ್ಕಾರ
ಗೆಲುವು

:***ಅಭಿಭವ** ಇಲ್ಲಿ ಪುನರ್ನಿರ್ದೇಶಿಸುತ್ತದೆ. **ಅವಮಾನ** ಲೇಖನಕ್ಕಾಗಿ ಇಲ್ಲಿ ನೋಡಿ.*

**ಗೆಲುವು** ಸಾಮಾನ್ಯವಾಗಿ ಸೇನಾ ಕಾರ್ಯಾಚರಣೆಗಳ ನಂತರ, ವೈಯಕ್ತಿಕ ಕದನದಲ್ಲಿ, ಅಥವಾ ವಿಸ್ತರಿಸುತ್ತಾ ಯಾವುದೇ ಸ್ಪರ್ಧೆಯಲ್ಲಿ ಸಾಧಿಸಲಾದ ಯಶಸ್ಸಿಗೆ ಅನ್ವಯಿಸಲಾದ ಒಂದು ಪದ. ಸೇನಾ ಕಾರ್ಯಾಚರಣೆಯಲ್ಲಿನ ಯಶಸ್ಸನ್ನು ಒಂದು ಕಾರ್ಯತಂತ್ರದ ಗೆಲುವು ಎಂದು ಪರಿಗಣಿಸಲಾದರೆ, ಸೇನಾ ಕದನದಲ್ಲಿನ ಯಶಸ್ಸು ಒಂದು ಯುದ್ಧತಂತ್ರದ ಗೆಲುವು. ಮಾನವ ಭಾವನೆಯ ದೃಷ್ಟಿಯಿಂದ, ಗೆಲುವಿನ ಜೊತೆ ಉಲ್ಲಾಸದ ಪ್ರಬಲ ಭಾವನೆಗಳಿರುತ್ತವೆ, ಮತ್ತು ಮಾನವ ವರ್ತನೆಯಲ್ಲಿ ಹಲವುವೇಳೆ ಕದನಕ್ಕೆ ಮುಂಚೆಯಿರುವ ಬೆದರಿಕೆಯ ಪ್ರದರ್ಶನಕ್ಕೆ ಹೋಲುವ ಚಲನೆಗಳು ಹಾಗು ಭಂಗಿಗಳು ಜೊತೆಯಿರುತ್ತವೆ. ಏಕೆಂದರೆ ಕದನಕ್ಕೆ ಮುಂಚೆ ಮತ್ತು ಕದನದ ಅವಧಿಯಲ್ಲಿ ಹೆಚ್ಚು ಎಂಡಾರ್ಫ಼ಿನ್ ಸಿದ್ಧವಾಗಿರುತ್ತದೆ.

**ಸೋಲು** ಗೆಲುವಿನ ವಿರುದ್ಧ ಪದ.

ವರ್ಗ:ಸ್ಪರ್ಧೆ
ವರ್ಗ:ಯುದ್ಧ
ಅಜ್ಮೇರ್

**ಅಜ್ಮೇರ್** ಇದು ರಾಜಸ್ಥಾನ ರಾಜ್ಯದ ಒಂದು ಪ್ರಮುಖ ಪಟ್ಟಣ. ರಾಜಸ್ಥಾನದ ಐದನೆಯ ದೊಡ್ಡ ಪಟ್ಟಣವಾಗಿದೆ. ಇದು ಅಜ್ಮೇರ್ ಜಿಲ್ಲೆಯ ಮುಖ್ಯಸ್ಥಳವಾಗಿಯೂ, ರಾಜಸ್ಥಾನ ರಾಜ್ಯದಲ್ಲಿ ಮಧ್ಯಭಾಗದಲ್ಲಿದ್ದು ವ್ಯಾಪಾರ ಕೇಂದ್ರವಾಗಿಯೂ ಪ್ರಸಿದ್ಧವಾಗಿದೆ. ಇಲ್ಲ್ಲಿ ಸೂಫಿ ಸಂತ ಕ್ವಾಜಾ ಮೊಯ್ನುದ್ದೀನ್ ಚಿಸ್ತಿ ಯ ಪೂಜಾ ಸ್ಥಳವಿದೆ. ಹತ್ತಿರದಲ್ಲಿ ಅಂದರೆ ಸುಮಾರು ೧೧ ಕಿ.ಮೀ.ದೂರದಲ್ಲಿ ಪುಷ್ಕರ ವಿದ್ದು ಇದು ಮುಸಲ್ಮಾನ ಹಾಗೂ ಹಿಂದು ಎರಡು ಧರ್ಮೀಯರಿಗೂ ಯಾತ್ರಾ ಸ್ಥಳವಾಗಿದೆ.
## ಇತಿಹಾಸ
ಅಜ್ಮೀರ್ ರಾಜಾಸ್ಥಾನದಲ್ಲಿನ ಈ ನಗರ 11ನೆಯ ಶತಮಾನದ ಕೊನೆಯಲ್ಲಿ ಚೌಹಾನ್ ವಂಶದ ರಾಜ ಅಜಯದೇವನಿಂದ ನಿರ್ಮಿತವಾಯಿತು. 
## ಭೌಗೋಳಿಕ
ಊರು ಅರಾವಳಿ ಬೆಟ್ಟಗಳ ಉತ್ತರದ ತುದಿಯ ಇಳಿಜಾರಿನಲ್ಲಿದೆ. (260, 28 ಉ. ಅ-740,41 ಪೂ.ರೇ). ಇದರ ಉತ್ತರಕ್ಕೆ ಆನಾಸಾಗರ, ಮೇಲುಭಾಗದಲ್ಲಿ ಫಾಯ್ ಸಾಗರಗಳೆಂಬ ಸರೋವರಗಳುಂಟು. ಎರಡನೆಯ ಸರೋವರ ಅಜ್ಮೀರ್ ಪಟ್ಟಣಕ್ಕೆ ನೀರನ್ನು ಸರಬರಾಜು ಮಾಡುತ್ತದೆ.
## ಪ್ರೇಕ್ಷಣೀಯ ಸ್ಥಳ
ಈ ಪಟ್ಟಣದಲ್ಲಿ ಖ್ಯಾತ ಮಹಮದೀಯ ಸಂತ ಮುಯಿನ್-ಉದ್-ದೀನ್ ಚಿಸ್ಠಿಯವರ ಸಮಾಧಿಯಿದೆ. ಇಲ್ಲಿ ಬಿಳಿ ಅಮೃತಶಿಲೆಯ ಕಟ್ಟಡಗಳುಂಟು. ಅಕ್ಬರ್ ದೊರೆ ತನ್ನ ರಾಣಿಯ ಸಂಗಡ ಆಗ್ರಾದಿಂದ ಇಲ್ಲಿಗೆ ನಡೆದುಬಂದು ಮಗನನ್ನು ಪಡೆಯುವುದಕ್ಕಾಗಿ ಪ್ರ್ರಾರ್ಥಿಸಿದನೆಂದು ಪ್ರತೀತಿ. 1200ರಲ್ಲಿ ಇಲ್ಲಿದ್ದ ಒಂದು ಜೈನ ದೇವಾಲಯವನ್ನು ಮಸೀದಿಯಾಗಿ ಪರಿವರ್ತಿಸಲಾಯಿತೆಂದು ತಿಳಿದುಬರುತ್ತದೆ. ಇದು ತಾರಗರ್ ಬೆಟ್ಟದ ಇಳಿಜಾರಿನಲ್ಲಿದೆ. ಇದರ ಕಲೆಯ ಸೌಂದರ್ಯ ಇಂದಿಗೂ ಅಲ್ಪಸ್ವಲ್ಪ ಉಳಿದಿದೆ. ಇಲ್ಲಿರುವ ಒಂದು ದೊಡ್ಡ ಛಾವಣಿಗೆ 40 ಆಧಾರಸ್ತಂಭಗಳಿವೆ. ಬೆಟ್ಟದ ತುದಿಯಲ್ಲಿರುವ ಕೋಟೆಯ ಗೋಡೆ ಸುಮಾರು 2 ಮೈ.ಗಳಷ್ಟಿದೆ. ಈ ಕೋಟೆಗೆ ಕಾಲುದಾರಿ ಮಾತ್ರವುಂಟು.
## ವಾಣಿಜ್ಯ
ಅಜ್ಮೀರ್ ನಗರ ಒಂದು ಮುಖ್ಯ ಆಡಳಿತ ಕೇಂದ್ರ ಮತ್ತು ರೈಲ್ವೆನಿಲ್ದಾಣ. ನಗರ ನಿರ್ಮಾಣ ಉತ್ತಮ ಯೋಜನೆಯಿಂದ ಕೂಡಿದ್ದು ಅದಕ್ಕೆ ಸೌಂದರ್ಯವನ್ನಿತ್ತಿದೆ. ಸಾಂಬಾರ್ ಸರೋವರ ಹಾಗೂ ರಾಮ್‍ಸುರ್‍ನಿಂದ ಬರುವ ಉಪ್ಪು ಇಲ್ಲಿ ವ್ಯಾಪಾರವಾಗುತ್ತದೆ. ಈ ನಗರ ಎಣ್ಣೆ ತಯಾರಿಕೆಗೆ, ಹತ್ತಿ ಬಟ್ಟೆಗಳಿಗೆ ಬಣ್ಣಹಾಕುವ ಕೈಗಾರಿಕೆಗೆ ಹೆಸರುವಾಸಿಯಾಗಿದೆ. 1875ರಲ್ಲಿ ವೇಯೋ ರಾಜಕುಮಾರ ಕಾಲೇಜನ್ನು ಸ್ಥಾಪಿಸಲಾಯಿತು. ಮೊದಲು ಇದು ರಾಜಪುತ್ರಸ್ಥಾನದ ಶ್ರೀಮಂತ ವರ್ಗದ ಮಕ್ಕಳಿಗೆ ಮೀಸಲಾಗಿತ್ತು. ಆಗ್ರಾ ವಿಶ್ವವಿದ್ಯಾನಿಲಯಕ್ಕೆ ಸೇರಿದ ಕಾಲೇಜುಗಳು ಈ ನಗರದಲ್ಲಿವೆ.
## ಜನಸಂಖ್ಯೆ
ಅಜ್ಮೇರ್‍ನ ಜನಸಂಖ್ಯೆ ೨೦೧೧ರ ಜನಗಣತಿಯಂತೆ ೫,೫೧,೧೦೧.ಚಾರಿತ್ರಿಕ ಜನಸಂಖ್ಯೆಯ ಬೆಳವಣಿಗೆಯ ತಖ್ತೆ ಇಲ್ಲಿದೆ.

♦ Source:
ಭಾರತದಲ್ಲಿ ಕಂಡುಬರುವ ಏಕಮಾತ್ರ ಬ್ರಹ್ಮ ದೇವಸ್ಥಾನ ಅಜ್ಮೀರ್‍ನಿಂದ 7 ಮೈಲಿ ದೂರದಲ್ಲಿನ ಪುಷ್ಕರ್ ಸರೋವರದ ಹತ್ತಿರ ಇದೆ. ವರ್ಷಕ್ಕೊಮ್ಮೆ ಇಲ್ಲಿ ಜಾತ್ರೆ ನಡೆಯುತ್ತದೆ. ಇಲ್ಲಿ ದೊರಕುವ ನೀರು ಬಹು ಶ್ರೇಷ್ಠ ಹಾಗೆ ಪಾವನವಾದುದೆಂದು ಮನ್ನಣೆ ಪಡೆದಿದೆ.
## ಉಲ್ಲೇಖಗಳು
## ಬಾಹ್ಯ ಸಂಪರ್ಕಗಳು
*Ajmer District website
*R. Nath Mughal Architecture Image Collection, Images from Ajmer - University of Washington Digital Collection
*Ajmer HRIDAY city 

ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ವರ್ಗ:ಪ್ರವಾಸಿ ತಾಣಗಳು
ವರ್ಗ:ರಾಜಸ್ಥಾನದ ನಗರಗಳು
ವರ್ಗ:ಭಾರತದ ಪವಿತ್ರ ಕ್ಷೇತ್ರಗಳು
ಪಂದ್ಯಾವಳಿ

**ಪಂದ್ಯಾವಳಿ**ಯು ಒಂದು ಕ್ರೀಡೆ ಅಥವಾ ಆಟದಲ್ಲಿ ಭಾಗವಹಿಸುತ್ತಿರುವ, ತುಲನಾತ್ಮಕವಾಗಿ ದೊಡ್ಡ ಸಂಖ್ಯೆಯ ಸ್ಪರ್ಧಿಗಳನ್ನು ಒಳಗೊಂಡ ಒಂದು ಸ್ಪರ್ಧೆ. ಹೆಚ್ಚು ನಿರ್ದಿಷ್ಟವಾಗಿ, ಈ ಪದವನ್ನು ಎರಡು ಅತಿಕ್ರಮಿಸುವ ಅರ್ಥಗಳಲ್ಲಿ ಯಾವುದಕ್ಕಾದರೂ ಬಳಸಬಹುದು:
# ಒಂದೇ ಸ್ಥಳದಲ್ಲಿ ನಡೆಸಲಾಗುವ ಮತ್ತು ತುಲನಾತ್ಮಕವಾಗಿ ಅಲ್ಪ ಕಾಲಾವಧಿಯಲ್ಲಿ ಕೇಂದ್ರೀಕೃತವಾದ ಒಂದು ಅಥವಾ ಹೆಚ್ಚು ಸ್ಪರ್ಧೆಗಳು.
# ಅನೇಕ ಪಂದ್ಯಗಳನ್ನು ಒಳಗೊಂಡ ಒಂದು ಸ್ಪರ್ಧೆ, ಮತ್ತು ಪ್ರತಿ ಪಂದ್ಯವು ಸ್ಪರ್ಧಿಗಳ ಉಪವರ್ಗವನ್ನು ಒಳಗೊಂಡಿರುತ್ತದೆ, ಮತ್ತು ಒಟ್ಟು ಪಂದ್ಯಾವಳಿ ವಿಜೇತನನ್ನು ಈ ಪ್ರತ್ಯೇಕ ಪಂದ್ಯಗಳ ಸಂಯೋಜಿತ ಫಲಿತಾಂಶಗಳ ಮೇಲೆ ಆಧರಿಸಿ ನಿರ್ಧರಿಸಲಾಗುತ್ತದೆ.
## ನಾಕ್ಔಟ್ ಪಂದ್ಯಾವಳಿ
ನಾಕ್ಔಟ್ ಪಂದ್ಯಾವಳಿ ಅಥವಾ ಎಲಿಮಿನೆಶನ್ ಪಂದ್ಯಾವಳಿಯನ್ನು ಹಲವು ಸುತ್ತುಗಳಾಗಿ ವಿಂಗಡಿಸಲಾಗಿದೆ.ಸ್ಪರ್ಧಿಯು ಪ್ರತಿ ಸುತ್ತಿನಲ್ಲಿ, ಕನಿಷ್ಠ ಒಂದು  ಪಂದ್ಯದಲ್ಲಿ ವಹಿಸುತ್ತಾನೆ.
## ಪಂಧ್ಯಾವಳಿಯ ವಿಧಗಳು
* ನಾಕ್ಔಟ್ ಪಂದ್ಯಾವಳಿ
* ಗ್ರೂಪ್ ಪಂದ್ಯಾವಳಿ
* ಬಹು ಹಂತದ ಪಂದ್ಯಾವಳಿ
* ಸೇತುವೆ ಪಂದ್ಯಾವಳಿ
* ಪೋಕರ್ ಪಂದ್ಯಾವಳಿ

ವರ್ಗ:ಕ್ರೀಡಾ ಪರಿಭಾಷೆ
ವರ್ಗ:ಕ್ರೀಡೆ
ರಾಮಾ ಜೋಯಿಸ್

**ಮಂಡಗದ್ದೆ ರಾಮಾಜೋಯಿಸ**ರು [೨೭ ಜುಲೈ ೧೯೩೧ - ೧೬ ಫೆಬ್ರವರಿ ೨೦೨೧] ರಾಜ್ಯಸಭೆ ಸದಸ್ಯರು ಮತ್ತು ಜಾರ್ಖಂಡ ರಾಜ್ಯದ ಒಬ್ಬ ಬದ್ಧತೆಯುಳ್ಳ  ರಾಜ್ಯಪಾಲರಾಗಿದ್ದರು.ಇವರು ಇದಕ್ಕಿಂತ ಮುಂಚೆ ಪಂಜಾಬ್ ಮತ್ತು ಹರ್ಯಾಣ ಉಚ್ಛನ್ಯಾಯಾಲಯದ ಉಚ್ಛನ್ಯಾಯಮೂರ್ತಿಯಾಗಿ ನಿವೃತ್ತರಾಗಿದ್ದರು.ಇವರು ಹಲವಾರು ಪುಸ್ತಕಗಳನ್ನು ಬರೆದಿದ್ದಾರೆ.
## ಪುಸ್ತಕಗಳನ್ನು ಪ್ರಕಟ
*ಸರ್ವೀಸ್ ಅನ್ಡರ್ ಸ್ಟೇಟ್
*ಹಿಸ್ಟಾರಿಕಲ್ ಬ್ಯಾಟಲ್ 
*ನೀಡ್ ಫಾರ್ ಅಮೆಂಡಿಂಗ್ ದಿ ಕಾನ್ಸ್ಟಿಟ್ಯೂಷನ್ 
*ರಾಜ ಧಾರ್ಮ ವಿಥ್ ದಿ ಲೆಸೆನ್ಸ್ ಆಫ್  ರಾಜ ನೀತಿ
## ಸ್ಥಾನಗಳು
*ಜಾರ್ಖಂಡ್ ರಾಜ್ಯದ ಗವರ್ನರ್
*ಬಿಹಾರ ರಾಜ್ಯದ ಗವರ್ನರ್
*ಕರ್ನಾಟಕದಲ್ಲಿ ರಾಜ್ಯ ಸಭಾ ಸದಸ್ಯ
*ಮುಖ್ಯ ನ್ಯಾಯಮೂರ್ತಿ, ಪಂಜಾಬ್, ಹರಿಯಾಣಾ ಹೈಕೋರ್ಟ್

ವರ್ಗ:ರಾಜ್ಯಸಭೆ ಸದಸ್ಯರು
ವರ್ಗ:ನ್ಯಾಯಾಧೀಶರ ಪಟ್ಟಿಗಳು
ವರ್ಗ:೨೦೨೧ ನಿಧನ
ಜಿ.ರಾಜಗೋಪಾಲ್ ಜೋಶಿ

ಹೊರನಾಡು ಅನ್ನಪೂರ್ಣೇಶ್ವರಿ ಕ್ಷೇತ್ರದ ಧರ್ಮದರ್ಶಿ ಶ್ರೀ ಭೀಮೇಶ್ವರ ಜೋಶಿ ಅವರ  ಕಿರಿಯ ಸಹೋದರ ಜಿ.ರಾಜಗೋಪಾಲ ಜೋಶಿ ಅವರಿಗೆ ಧಾರ್ಮಿಕತೆ ಎಂಬುದು ಜನ್ಮತಃ ಬಂದಿದೆ..ಪ್ರವೃತ್ತಿಯಾಗಿದ್ದ ನಟನೆಯೇ ಈಗ ವೃತ್ತಿಯಾಗಿದೆ.

**ಹಿನ್ನೆಲೆ**

ಸರಿಸುಮಾರು ೨೩ ವರ್ಷಗಳ ಹಿಂದೆ ನಡೆದ ಘಟನೆ ಇದು. ಚಿಕ್ಕಮಗಳೂರು ಜಿಲ್ಲೆಯ ಕಳಸ ಎಂಬ ಊರು.ಆ ಊರಿನ ಗೆಳೆಯರೆಲ್ಲಾ ಸೇರಿ ಆ ವರ್ಷದ ದುರ್ಗಾ ಪೆಂಡಾಲ್‌ನಲ್ಲಿ ನಡೆಯುವ ನಾಟಕದಲ್ಲಿ ನೀವು ಅಭಿನಯಿಸಲೇಬೇಕೆಂದು ಇವರನ್ನು ದುಂಬಾಲು ಬಿದ್ದರು.ಸರಿ..ಒತ್ತಡಕ್ಕೆ ಮಣಿದ ಇವರು ದ್ವಂದ್ವಾರ್ಥದ ಪದಗಳನ್ನೆಲ್ಲಾ ಕಿತ್ತು ಹಾಕಿ ಸಂಭಾಷಣೆಯನ್ನು ಸುಂದರಗೊಳಿಸಿ ತಾವೇ ನಿರ್ದೇಶನ ಮಾಡಿ ಅಭಿನಯಿಸಿದರು. ಪ್ರದರ್ಶನ ಯಶಸ್ವಿಯೂ ಆಯಿತು. ಅಂದು ಇವರನ್ನು ಕೈಹಿಡಿದು ರಂಗಭೂಮಿಗೆ ಕರೆತಂದ ಕಲಾದೇವಿ ಇಂದಿಗೂ ಕೈ ಬಿಡಲಿಲ್ಲ. ಇಂದಿನ ಈ ಅಭಿನಯಕ್ಕೆ ಅಂದಿನ ಆಕಸ್ಮಿಕ ರಂಗಪ್ರವೇಶವೇ ಅಡಿಪಾಯ.

**ಕಿರುತೆರೆಯ ಪ್ರಮುಖ ಪಾತ್ರಗಳು**

ಜವಾಬ್ದಾರಿಯುತ ತಂದೆಯ ಪಾತ್ರಗಳನ್ನು ಮಾಡಿ ಸಮಾಜದಲ್ಲಿ ಮಾದರಿ ತಂದೆಯಾಗುತ್ತಿದ್ದಾರೆ.ಅಭಿನಯದಲ್ಲಿ ಮುಂದೆ ಮುಂದೆ ಸಾಗುತ್ತಾ ನಟನೆಯಲ್ಲೂ ಮಾದರಿಯಾಗುತ್ತಿದ್ದಾರೆ.ಕಲೆಯಲ್ಲಿ ಹೊಂದಬಹುದಾದ ಆನಂದ ಆತ್ಮತೃಪ್ತಿ ಹಣದಲ್ಲಿ ಸಿಗುವುದಿಲ್ಲ ಎಂಬ ಸತ್ಯವನ್ನರಿತು ಹುಟ್ಟು ಶ್ರೀಮಂತಿಕೆಯನ್ನು ಬಿಟ್ಟು ಕಲಾಜೀವನದತ್ತ ಮುಖಮಾಡಿ ಕಲಾವಿದರಾಗಿದ್ದಾರೆ.ಕಳಸದ ಜಿ.ರಾಜಗೋಪಾಲ್ ಜೋಶಿ ಸುವರ್ಣವಾಹಿನಿಯಲ್ಲಿ  ಪ್ರಸಾರವಾಗುತ್ತಿರುವ "ಪ್ರೀತಿಯಿಂದ" ಧಾರವಾಹಿಯಲ್ಲಿ ನೀಲ-ಪಚ್ಚೆ ಎಂಬ ಹೆಣ್ಣುಮಕ್ಕಳನ್ನು ತನ್ನೆರಡು ಕಣ್ಣುಗಳಂತೆ ಕಾಪಾಡುತ್ತಿರುವ ಅಪ್ಪಯ್ಯ-ಮಾವಯ್ಯ ಕೃಷ್ಣಪ್ರಸಾದ್.

ಹದಿನೈದು ವರುಷಗಳ ಹಿಂದೆ ಐ.ಟಿ.ಐ ಆನಂದ್ ನಿರ್ದೇಶನದ ನಾಲ್ಕು ಟೆಲಿಚಿತ್ರಗಳಲ್ಲಿ ಅಭಿನಯಿಸಿದ್ದೇ ಮೊದಲ ಅನುಭವ. ನಂತರ ಹಿಂದಿರುಗಿ ನೋಡದ ಇವರು ಕಲಾಪ್ರಪಂಚದ ಆಜೀವ ಸದಸ್ಯತ್ವ ಪಡೆದೇ ಬಿಟ್ಟರು.ನಟನೆ ಜೀವನದ ಅವಿಭಾಜ್ಯ ಅಂಗವಾಯಿತು. ಸೀತೆಯಿಂದ ಕಿರುತೆರೆಗೆ ಪಾದಾರ್ಪಣೆ ಮಾಡಿದ ಇವರು, "ನಂದಗೋಕುಲ"ದಲ್ಲಿ ಮಕ್ಕಳಿಗೆ ಶಿಸ್ತಿನ ಪಾಠ ಹೇಳುವ ತಂದೆ.ಅಪ್ಪನನ್ನು ಕಳೆದುಕೊಂಡ ಎಷ್ಟೊಂದು ಮಂದಿಗೆ ಅಪ್ಪಾಜಿಯ ನೆನಪಿನ ಬುತ್ತಿಯನ್ನು ಮತ್ತೆ ಕಟ್ಟಿಕೊಟ್ಟಿದ್ದಾರೆ.

"ಹೆಳವನ ಕಟ್ಟೆ ಗಿರಿಯಮ್ಮ"ನ ತಂದೆಯ ಪಾತ್ರ ಮಾಡಿದ್ದಾರೆ. ತನ್ನ ಪಾತ್ರಗಳ ಮೂಲಕ ಸಮಾಜಕ್ಕೆ ಸದಾ ಒಳ್ಳೆಯ ಸಂದೇಶವನ್ನು ನೀಡುತ್ತಿರಬೇಕೆನ್ನುವ ಜೋಶಿ "ಮಾಂಗಲ್ಯ" ಧಾರವಾಹಿಯಲ್ಲಿ ನೆಗೆಟಿವ್ ಪಾತ್ರವೊಂದನ್ನು ಅನಿವಾರ್ಯವಾಗಿ ಮಾಡಿ ವ್ಯಥೆಪಟ್ಟು ಕೂಡಲೆ ಅದರಿಂದ ಹೊರಬಂದಿದ್ದಾರೆ.

ವರ್ಗ:ಕಿರುತೆರೆ ನಟರು
ಕೊಳೆರೋಗ

ಅಡಿಕೆಗೆ ಬರುವ 'ಕೊಳೆರೋಗ' ಅತ್ಯಂತ ಭಯಾನಕವಾದುದು. ಕೆಲವುಮ್ಮೆ ಇದರ ತೀವ್ರತೆ ಹೇಗಿರುತ್ತದೆಯೆಂದರೆ ಹಲವು ಕುಟುಂಬಗಳು, ಕೆಲವು ಊರುಗಳು ನೆಲಕಚ್ಚುತ್ತವೆ.ಸರಕಾರ ವಿವಿಧ ಸಹಕಾರಿ ಸಂಘಗಳು ಮತ್ತು ರೈತಪರ ಚಿಂತಕರೂ ಈ ಕೊಳೆರೋಗದ ಬಗ್ಗೆ, ಇದರ ಪರಿಹಾರೋಪಾಯಗಳ ಬಗ್ಗೆ ಅಭ್ಯಾಸಮಾಡುತ್ತಲೇ ಇರುತ್ತಾರೆ.ಆದರೂ ನಿರೀಕ್ಷಿತ ಫಲಿತಾಂಶ ಇನ್ನೂ ಸಿಕ್ಕಿರುವುದಿಲ್ಲ.

ಕೊಳೆರೋಗದ ತೀವ್ರತೆ ಮತ್ತು ನಮ್ಮ ರೈತರಿಗೆ ಆಗುತ್ತಿರುವ ಆರ್ಥಿಕ ನಷ್ಟವನ್ನು ಅರಿತಿರುವ ಕರ್ನಾಟಕ ಸರ್ಕಾರ ಕೊಳೆ ಔಷಧಿಕೊಳ್ಳಲು ಸ್ವಲ್ಪ ಮಟ್ಟಿಗೆ ಸಹಾಯವನ್ನೂ ಕೊಡುತ್ತಿದೆ. ಇದಕ್ಕೆ ಸಂಬಂಧಿಸಿದ ದಾಖಲೆಗಳನ್ನು ರೈತರು  ಒದಗಿಸಬೇಕಾಗುತ್ತದೆ.ಕಳೆದ ವರ್ಷ ಹೀಗೆ ಅನೇಕ ರೈತರು ಸಹಾಯಧನ ಪಡೆದಿರುತ್ತಾರೆ.

ವರ್ಗ:ಕೃಷಿ
ವರ್ಗ:ಸಸ್ಯಗಳ ರೋಗಗಳು
ಲುಆಉ

thumb
**ಲುಆಉ** ಸಾಮಾನ್ಯವಾಗಿ ಮನೋರಂಜನೆ ಜೊತೆಗೂಡಿರುವ ಒಂದು ಸಾಂಪ್ರದಾಯಿಕ ಹವಾಯಿಯ ಪಾರ್ಟಿ ಅಥವಾ ಔತಣಕೂಟ. ಅದು ಮುಖ್ಯವಾಗಿ ಪೋಯ್, ಕಾಲೂವಾ ಹಂದಿ ಪೋಕೆ, ಲೋಮಿ ಸ್ಯಾಮನ್, ಓಪೀಹಿ, ಹೌಪೀಯಾದಂತಹ ಆಹಾರ, ಮತ್ತು ಬಿಯರ್ ಮತ್ತು ಸಾಂಪ್ರದಾಯಿಕ ಹವಾಯಿಯ ಸಂಗೀತ ಹಾಗು ಹೂಲಾದಂತಹ ಮನೋರಂಜನೆಯನ್ನು ಹೊಂದಿರಬಹುದು. ಹವಾಯಿಯ ಜನರಲ್ಲಿ, "ಲುಆಉ" ಮತ್ತು "ಪಾರ್ಟಿ"ಯ ಪರಿಕಲ್ಪನೆಗಳು ಹಲವುವೇಳೆ ಮಿಶ್ರಣಗೊಂಡಿರುತ್ತವೆ, ಪರಿಣಾಮವಾಗಿ ಪದವಿ ಲುಆಉಗಳು, ವಿವಾಹ ಲುಆಉಗಳು, ಮತ್ತು ಹುಟ್ಟುಹಬ್ಬದ ಲುಆಉಗಳು.

ವರ್ಗ:ಪಾರ್ಟಿಗಳು